Aihe: Ensimmäinen talvi Espanjassa | Espanja.org | Sivu 2\nTämä aihe sisältää 30 vastaukset, 21 ääntä, ja päivitettiin viimeksi 8 vuotta, 2 kuukautta sitten Gudrun toimesta.\nhuhtikuu 30, 2012, 09:28 0 0 LINKKI\nEilistä emme voi muuttaa, huomisesta emme tiedä. Eläkäämme siis tätä päivää!\nMenneitä murehtien ja huomisesta huolehtimalla pilaa vain tämän.\nHyviä viisauksia ja paikkansa pitäviä. Jotenkin monet ihmiset tavoittelevat aina jotain parempaa, tuntuu tyhjältä aina kun elämä on ”normaalia arkipäivää”.\nLoppujen lopuksi kun elämä muodostuu hyvin pienistä arkisista asioista joihin jotkin merkittävät tapahtumat tuovat lisämaustetta. Myös huolet ja murheet kuuluvat elämää.\nJoskus masentaa tai ketuttaa mutta kun muistaa, että se tunne menee ohi jossain vaiheessa niin sen kestää. Antaa tunteiden tulla ja mennä eikä anna niiden tehdä pesää.\nKyllä se elämä voi olla hyvää missä tahansa, itse me teemme siitä sellaisen kuin se on, ei paikkakunta tai muu, kuten tuossa joku aikaisemmin jo totesi.\nTehdään tästäkin hyvä kesä!\nhuhtikuu 30, 2012, 15:43 0 0 LINKKI\nHeti alkuun: en kuulu ihmisiin jolla on 50 lähintä ystävää enkä tiedota Facebookissa joka kerta kun takapuoleni tuolista nostan. Mutta muutamia suomalaisia ystäviä on säilynyt.\nOn ollut tapana käydä kesällä Suomessa – vuosi vuodelta yhä pikaisemmin mutta käydään kuitenkin. Ja missä suomalaisen kesällä tapaa ellei kesämökillä. Rituaali tapaa olla aina samanlainen joka mökillä; grillipihvit, saunominen, saunan löylyjen kehuminen ja jälkiruoat muodossa tai toisessa. Sitten vieraat nukkumaan hyttysiä inisevään puunhajuiseen pihamökkiin. Siinä tarpeeksi rangaistusta kesärauhan häiritsijöille.\nKuulumiset ovat yhtä rituaalinomaisia; kuka on ostanut uuden auton, kenen suvusta on kuoltu. Siinä ne suurimmat uutiset tavallisen perheen elämässä.\nPoikkeilemme harvakseen myös muissa Euroopan kaupungeissa, jonne on vuosikymmenten aikana syntynyt ystävyyssuhteita. Melkein etukäteen arvaa sikäläisetkin kuulumiset;, puutarhassa on uutta kivetystä, uusi sukupolvi laatii kummallisia lakeja ja EU:n laajentaminen vie kohta leivän suusta. Ollaan puolin ja toisin tyytyväisiä, että vieraat ovat ymmärtäneet majoittua hotelliin. Mutta hienoa oli taas tavata, nähdään taas parin vuoden päästä.\nEli ei muissa maissa perusperheitten elämä sen raflaavampaa ole kuin Suomessa tai Espanjassa. Elämä on enemmän kestävyyslaji kuin extremenäytös.\ntoukokuu 1, 2012, 03:22 0 0 LINKKI\nTotutut rooliit joskus saa meidat ihmiset kahleisiin ja elamaan monesti aika kurjaa elamaa jota ei monesti itse ole paatetty elaa vaan se vaan jotenkin meni nain?\n”Elama ei mene niin kuin on suunniteltu, vaan se menee niin kuin se menee.”\ntoukokuu 1, 2012, 05:00 0 0 LINKKI\najattele nain fatalistisesti vaan paremminkin luulen etta kaikki me olemme oman laivamme kapteeneja ja kaikki paatokset, oikeat ja vaarat, on meidan itse tehtava ja niin vaikuttaa oman elaman kulkuun.\nOlen ansainnut parhaan mahdollisen elaman ja silla matkalla minun mukana matkaa vain yksi henkilo; mina.\nKukaan ei voi elaa eika paattaa puolestamme luovuttamatta heille valtaa.\nHay personas con mentalidad de preso y presos que se sienten libres.\ntoukokuu 1, 2012, 09:27 0 0 LINKKI\nOtetaan nyt esimerkki helpommasta päästä. Vähänhän siihen on voinut itse vaikuttaa millään tasolla jos on esimerkiksi synnynnäisesti sairas.\nKyllä se on muualla päätetty ja omat hyvät valinnat ei auta mitään.\ntoukokuu 1, 2012, 17:21 0 0 LINKKI\nolekaan sanonut etta elama on helppoa,\n”Otetaan nyt esimerkki helpommasta päästä.”\nMiksi laitat esimerkkina sairauden?\nKuullostaa tekosyyn keksimiselta,ei hyvalta keskustelun alulta.\nVahan niin kun; en voi, en osaa, en pysty, en uskalla,jne.\ntoukokuu 1, 2012, 19:28 0 0 LINKKI\nSitä vaan , ettei kaikilla ole samanlaisia mahdollisuuksia. Vaikka kuinka olisi hyvää yritystä ja tahtoa.\nEn mä nyt ala tästä jauhamaan. Täähän on yksi ikuisuuskysymyksistä ja tätä voi pyöritellä miten päin vaan , eikä loppua tule.\ntoukokuu 13, 2012, 10:09 0 0 LINKKI\nPaljon hyviä kirjoituksia ja rehellisiä näkökohtia! Näitä ei tule useinkaan kuultua/luettua eikä kai itsekään sanottua.\nMonen mainitsema kielitaito on kyllä varmaan avain kaikkeen. Jos voi seurustella vain muiden juurettomien kanssa ja ”leikkiä Suomea” lasten kotileikkien tapaan, elämä väkisinkin jää suppeaksi. Samoin jää olemaan toisten armoilla; entä jos se rakas ystävä pettääkin ja palaa Suomeen?\nItse koimme Fuengirolan ilmapiirin kovin lajittelevana. Kun aikanaan 90-luvulla nuorena lapsiperheenä vietimme talvia Fuengirolassa, jouduimme jatkuvasti kuulusteluihin, kun muut suomalaiset eivät saaneet meitä mahtumaan mihinkään valmiiseen lokeroon, joihin tulokkaat sievästi lajitellaan. Jatkuvasti saimme kuulla myös, mitä meistä oli takanapäin spekuloitu.\nNyt kun tarkoituksena olisi ”paluu Espanjaan”, olemme tietoisesti valinneet paikan, jossa emme juurikaan ole tekemisissä muiden suomalaisten kanssa tätä orkkia lukuunottamatta. Tällä palstalla saa niskaansa tarpeeksi ilkeilyä, mutta koneen voi aina sammuttaa tai siirtyä toiselle sivustolle. Sen sijaan kadulla on kurja kulkea, jos saa aina varautua tilittämään valintoihinsa, etenkin työhönsä ja rahankäyttöönsä liittyviä yksityiskohtia muille suomalaisille, jotka kyllä tietävät, kuinka asiat pitäisi hoitaa.\nUseimmille ”Espanjan ystäville” Espanja on sama kuin aurinkoinen sää. Jotta Espanjassa voisi viihtyä, pitää varmaan nähdä ja hyväksyä sen muutkin puolet ja kiinnostua niistä. Voin vain kuvitella, kuinka itse inhoaisin esim venäläis- tai amerikkalaisturisteja, jotka vain tulisivat Suomeen esim puhtaan luonnon takia, mutta muuten pysyttelisivät vain omiensa keskuudessa ja eläisivät täysin niinkuin kotimaassaan ja vain arvostelisivat ja vertailisivat, kuinka Suomien ”pojat” asiat hoitaa omaan erinomaiseen maahan verrattuna. En ehkä kovin innokkaasti hieroisi tuttavuutta heidän kanssaan ja kutsuisi kotiini.\nFuengirolassa usein katselimme rakennustyömaan reunalla parveilevia suomalaismiehiä, jotka tuntitolkulla seurasivat töiden edistymistä (tai sen hitautta) ja puistelivat päätään; voi voi, nyt kyllä laittaa poika niin ja niin. Miltä suomalaisesta rakennusmiehestä tuntuisi, kun amerikkalainen tai venäläinen ”asiantuntija” kävisi puistelemassa päätään ja naureskelemassa hänen työpaikallaan?\ntoukokuu 15, 2012, 04:49 0 0 LINKKI\n…luulen etta kaikki me olemme oman laivamme kapteeneja ja kaikki paatokset, oikeat ja vaarat, on meidan itse tehtava ja niin vaikuttaa oman elaman kulkuun.\nTokihan on myös näin, että voimme yrittää itse viedä elämäämme eteenpäin siltä pohjalta, mitä meille on annettu, mutta ymmärsin Santiagon tuossa lähinnä vihjanneen siihen suuntaan, että jos on saanut sangen kehnon pohjan joidenkin tiettyjen asioiden toteuttamiseen, niin siinä kohdassa elämä itse on se joka vie, ei suinkaan ihminen.\nSairaus on elävä esimerkki siksi, että josko kuinkakin suuresti sielussaan haaveilisi jo lapsesta vaikkapa mäkihyppääjän urasta ja olisi valmis tekemään sen eteen kaikkensa, niin se kyllä taitaisi siltikin jäädä silkaksi haaveeksi, jos olisi vaikkapa syntynyt ns. kääpiökasvuisena.\nJuu… tottahan toki sitä on olemassa kaikenlaisia paraolympialaisiakin, mutta ymmärtänet mitä tuolla sairausvertauksella ajetaan takaa.\nJa vaikka meidän tuleekin pyrkiä olemaan ”oman laivamme kapteeneja”, niin uskallanpa väittää, että miljoonat työttömäksi jääneet espanjalaiset ovat joutuneet tuuliajoon kiville aivan ilman omaa sytään.\nOvatpa vain sokeasti luottaneet hallitusten antamiin ”merikorteeihin” ja ”viittohin”, tietämättä, että heitä neuvovat ”luotsit” ovat talouden valtameren myrkyissä pelkkiä ”maarapuja”, joille vain on soviteltu liian suuri ”satama-amiraalin” hattu päähän.\nSelvähän se, että elämässä joskus täytyy yrittää sinnikkäästikin, mutta ei auta vaikka kiskoisi touvista kuinka apinan raivolla tahansa, jos oma elämän laiva on hallitsijoiden luotsausohjeiden takia tiukasti karilla ja pohjalaudat säpäleinä.\ntoukokuu 15, 2012, 10:14 0 0 LINKKI\nolet niin oikeassa ja asian & elon ytimessä. Oleellisista on kuitenkin oma perhe, ja kourallinen tuttuja, jopa hyvässä tapauksessa ystäviä.\nJa perhe tulee monesti entistä tärkeämmäksi kun ikää karttuu ja aktiivityöelämä vähenee ja saattaa jäädä aikaa muuhun.\ntoukokuu 17, 2012, 14:49 0 0 LINKKI\ntoukokuu 17, 2012, 16:21 0 0 LINKKI\nHieno keskusteluketju. Parasta laatua vuosiin! Hurraa!!! 🙂\nelokuu 12, 2012, 17:26 0 0 LINKKI\nHelmikuussa, kun tulimme Suomeen, tuntui, että nyt tämä Fuengirola on nähty.\nKas kummaa! Ihmeellinen on ihmisen mieli! Taas on lennot varattu Malagaan 08.01. Tosin vain kolmeksi viikoksi. Kortteeri puuttuu. Pitäisiköhän hankkia asunto vaihteeksi Malagan itäpuolelta.\nsyyskuu 19, 2012, 16:47 0 0 LINKKI\nOlipa asiallinen mielipiteiden ja kokemusten vaihto liian vähän puhutusta aiheesta! Kiitos! Laitoin siitä linkin omalle blogisivulle, jossa sieltäkin aiheen ksittely on jäänyt liian vähälle. http://tapanim.blogspot.fi/2012/09/kannattaako-etelaan-lahtea-talveksi.html#more\nsyyskuu 19, 2012, 16:54 0 0 LINKKI\nEihän tässä ole kyse kuin siitä että toinen tykkää punasesta ja toinen sinisestä. Ei kaikille voi olla tyydyttävää elämä täällä, vaikka olisi minkälaiset meiningit päällä koko ajan.\nMe tultiin tänne suoraan arkeen. Viikko taisi olla aikaa katsella paikkoja, ja sitten alkoi miehen työt. Olisi saaneet alkaa aikaisemminkin, kun rahat meni vähän tiukalle 😉\nEn odottanutkaan että mun arkiset päiväni olisivat maagisesti muuttuneet joksikin muuksi.


Olen blogin alkutohinoiden jälkeen surffaillut netistä blogin pitämiseen vinkkejä ja ohjeita, joissa nousee monesti esille blogin kohderyhmä. Mitä tarkemmin tunnistaisit ja kohdistaisit blogisi tietylle ryhmälle, sen varmemmin oma, juuri sinun blogistasi kiinnostunut joukkiosi voisi sinut löytää. Mitä yleisempiä nimittäjiä taas blogissasi olisi, sen laajemman lukijakunnan saattaisit tavoittaa.\nJäin oikein miettimään kohderyhmän kysymystä, sillä en äkkisiltään oikein saanut kiinni meidän blogin kohderyhmän tarkemmasta rajauksesta.\nOsittain se johtuu siitä, että tämä blogi on syntynyt meidän poikkeuksellisen tilanteen dokmentaatioksi. Blogi on meille ja toivottavasti muillekin muistutus siitä, että aika pahoistakin elämänvaiheista voi selvitä ja vaikeidenkin aikojen jälkeen elämä voidaan rakentaa palkitsevaksi, hyväksi ja oman näköiseksi. Se on muistutus sisusta ja siitä, että kannattaa uskoa ja tavoitella hyvää.\nMeidän prosessimme, joka on kääntyillyt pikkuhiljaa mielissämme projektiksi, alkoi äkkiarvamaattomalla katastrofilla. Alkuromahduksen jälkeen siirryimme melko nopeasti surun rinnalla toiminnan, järjestäytymisen, sopeutumisen ja elämän jatkumisen vaiheeseen. Jatkamme tietysti täällä blogin takana samaan aikaan eteenpäin taloon liittyvillä järjestelyillä, mutta niistä tosiaan voin kirjoitella tänne vasta hieman myöhemmin myöhemmin.\nTavoitteena on saada aikaiseksi vaihe kerrallaan talon suhteen ratkaisuja. Pidämme lujasti peukkuja pystyssä, että niiden myötä päästään kiinni remonttiin tai rakentamiseen. Ja kun nyt haaveiden makuun päästiin, niin sen jälkeen luonnollisesti siirryttäisiin muuttopuuhiin ja takaisin taas omaan kotiin. Ja ehkä jonain päivänä vielä ah - sisustamiseen ja tavallisen (vau, mitä se on??) perhe-elämän jatkumiseen. Kuulostaa ihanalta!\nTai sitten elämä etenee jotenkin toisin - ja se tässä ehkä se suolaisin makeus onkin. Sekä täällä blogissa, että ruudun takaa elämässä. Noh, ehkä hieman liian urheasti sanottu, sillä rehellisesti sanottuna tottakai veisin sekuntiakaan miettimättä perheeni takaisin jonnekin oikeaan, terveelliseen ja turvalliseen kotiin, jos se vaan olisi mahdollista. Sen haaveen ja johtotähden kanssa nukahdan joka ilta.\nTulee vaiheemme olemaan mitä tahansa, tuntuu aika vaikealta määritellä meidän blogille kohderyhmää tarkemmin. Tietysti haluaisin olla avoin vuorovaikutukselle ihan kaikkien ihmisten suuntaan. Suurelti sen takia tätä blogia aloimme pitämään.\nBlogi on minulle omien ajatusten selkiyttämistä, pään tyhjentämistä ja akkujen latausta. Ensisijaisesti se on minulle kuitenkin vuorovaikutusta. Vuorovaikutuksessa taas lämmittää se ihmisen luontainen tarve kuulua joukkoon, saada palautetta ja saada yhteys muihin ihmisiin.\nEn ole aiemmin tajunnut miltä bloggareista tuntuu, kun ovat kiitelleet kovasti ihmisiä kommenteista. Nyt, kun olen saanut itsekin jo muutamia kommentteja, huomaan, että se todella on hyvin palkitsevaa ja ilahduttavaa. Se innostaa jatkamaan kirjoittamista, kun saa yhteyden sinne ruudun toiselle puolelle ihmisiin.\nMitäpä olet mieltä tässä meidän tapauksessa blogin kohdentamisesta jollekin tai joillekin ryhmille? Vai tarvitseeko sellaista liikaa miettiäkään? Pitäisikö unohtaa ajatukset tietyn tyyppisistä lukijoista ja jatkaa vain avoimesti omana itsenään kirjoittamista?\nKiitos, kun kävit lukemassa! Laita ihmeessä alle boksiin kommenttia, jos sinulle nousi tästä mieleen ajatuksia.\nMelissa L 20. maaliskuuta 2018 klo 17.32\nRiippuu mitä itse haluaa, mitkä on tavoitteet. Itsellä on kohdennettu blogi mutta sen ympärillä on isosti kaikenlaista. Koska kierrätys, halvasti eläminen ja käsityöt on blogissa se juttu niin sen ympärille on erittäin helppo rakentaa vaikka ja mitä. Vaikka kirjoittaisi miten sillisalaattia kannattaa pitää punainenlanka kuitenkin hommassa mukana. Tai tämä on ollut oma oivallukseni, näin saa seuraajat sitoutumaan blogiin.\nTuuletuksia Jantunen 20. maaliskuuta 2018 klo 17.38\nKiitos Melissa! Erittäin hyvä pointti tuo punainen lanka. Ja tuo lanka voi olla melko tarkkaan rajattu juuri konkreettisten juttujen avulla.\nAnanasaika 20. maaliskuuta 2018 klo 19.18\nHmmm... Luen selviytymistarinaanne kiinnostuneena (yksi blogissa kuin blogissa minuun vetoava juttu on sujuva kerronta), vaikkei moista tilannetta omalla kohdalla olekaan.\nAnanasajan rinnalla minulla on matkablogi, jonka aihepiiri on ajan mittaan kohdentunut (jazzmatkablogi), ja se tuntuu välillä turhankin pienen porukan jutulta, jotta kaikki harrastajatkaan sitä löytäisivät.\nMitä siis ajattelit kohdentamisesta? Hometaloloukkoon joutuneet? Rakentajat ja rakennuttajat? Petolliset tai tietämättömät myyjät? Unelmansa hurmaamat ostajat? Vai, kuten käsittääkseni nyt, avointa ja elävää stooria teidän tapauksen vaiheista?\nTuuletuksia Jantunen 20. maaliskuuta 2018 klo 20.12\nOi kiitos! Hyviä heittoja kysymyksissä, joista alkoi tulvia mieleen heti kokonainen blogipostaus. Täytyy ehdottomasti palata tähän teemaan vielä :)\nAnnukka 20. maaliskuuta 2018 klo 19.37\nHeippa Jantunen :).\nPäädyin tänne täysi sattumalta Tiian (Minäkö keski-ikäinen) blogin sivupalkin perusteella, koska blogisi nimi ja tekstin otsikko kiinnostivat klikkaamaan. Ja vaikken vielä ehtinytkään lukea aiempia tekstejäsi, olen iloinen, että tänne päädyin, koska tuli heti jotenkin kotoinen olo (toivottavasti tuo sana ei nyt aiheuta mitään negatiivista mielleyhtymää, koska on tarkoitettu positiiviseksi, vaikka ymmärsin, että teillä on ollut rankkaa nimenomaan kotiin liittyvien tapahtumien takia, joista aion lukea lisää). Kirjoitat niin sujuvasti ja pohdit tavalla, josta tuli itselleni heti sellainen tuttuuden tunne.\nNiinhän sitä viisaammat valistaa, että blogilla pitäisi olla paitsi punainen lanka (jotta se haluttu kohderyhmä löytää perille), myös tarkkaan harkitut otsikot, jotka sitten tarttuvat hakukoneiden hakuihin.\nItse taas haluan tehdä omassa blogissani (www.kotonasi.fi) kaiken juurikin päinvastoin :). Ihan vaan siksi, että haluan olla vapaa kirjoittamaan ihan siitä mistä milloinkin huvittaa silloin kun sattuu huvittamaan. Ja pysyä pois, jos ei huvita tai ei ole mitään järkevää sanottavaa. Mutta tokikaan en tavoittele kaupallista yhteistyötä, joka on sitten kokonaan oma lukunsa, joka on omien intressieni ulkopuolella (edelleen sen vapauden takia).\nMyös otsikot kirjoitan tahallani mahdollisimman "huonosti", koska en koe tarjoavani niin laadukasta sisältöä, että haluaisin harhauttaa ketään vakavissaan tietoa jostain tietystä aiheesta etsivää omaan pilipalipäiväkirjaani :).\nJa lukijanakin tykkään kaikkein eniten blogeista, joissa aiheet vaihtelevat fiilispohjalta laidasta laitaan. Ihan niinkuin elämä itsekin. Tärkeintä mulle on aina se ihminen blogin takana.\nTää oli kiva löytö. Kiitos tästä :)\nOlisin liittynyt lukijaksi, mutta en hoksannut lukijapalkkia sivuilla. (Eikähän sitä tietty tarvitse ollakaan, kun lukea voi muutenkin, mutta itse tykkään siitä, kun voin vahvistaa, että täällä ollaan)\nTuuletuksia Jantunen 20. maaliskuuta 2018 klo 20.33\nKävin katsomassa ensin blogiasi ja sain sieltä heti napattua tämän viikon tähän astisesti parhaimman sloganin - "kireenä arkkuun" kirvoitti spontaanin hekotuksen :) Ja se on aika hyvä saavutus meikäläisen kohdalla ;)\nLämmin kiitos palautteestasi Annukka! Ja ylipäätään kiva lukea teidän erilaisia ajatuksia. Olen miettinyt tuota punaisen langan laveutta ja piston leveyttä ja pituutta aika paljon samalla kun olen tekstejä näpytellyt. Kun tulokulmana on selviytyminen katastrofista, jota en todellakaan osannut koskaan arvata kokevani, menee hetki, että hahmottaa miten tämä kokemus ja monipolvinen trokee käännetään blogimaailmaan. Tätä on ollut kyllä mielenkiintoista pohtia ja blogia aika usein ajatusten edetessä muokkailla.\nVielä kun saisi motivaatiota tekniseen puoleen. Yritin facen tykkäänappia saada jokaisen postauksen alalaitaan netistä löytämillä ohjeilla, mutta yhtä "hyvin" onnistui kuin myös someikonien lataaminen sivulle. Tämä on vielä vaiheessa, mutta enköhän vielä kehity noissakin sisukkaalla reenillä.\nJa kiitos vinkistä, lukijapalkin sain nyt näkymään gadgetteihin, ainakin itselleni ja ainakin hetkeksi. Saattaa hävitä sieltä, jos en vahdi, että pysyy paikallaan ;)\nLämpimästi tervetuloa jokatapauksessa mukaan seuraamaan meidän matkaa. Ihanaa saada kommentteja, kiitos!\nAnnukka 21. maaliskuuta 2018 klo 10.58\nTaisi lukijapalkki ottaa ja lähteä, mutta eipähän mittään :). Lisään lukulistalleni joka tapauksessa ja toivottelen mahdollisimman mukavaa tätä päivää! Ja ylihuomennahan on jo perjantai, joten ei muuta kuin hyvää viikonloppua samaan syssyyn.\nPalaan lukemaan alkuvaiheita, kun mulla on sopiva tilaisuus.\nTuuletuksia Jantunen 21. maaliskuuta 2018 klo 20.37\nNyt pitäisi näkyä :) Ihanaa, kun tuut mukaan seuraamaan meidän matkaa, tervetuloa takaisin siis. Kiitos samoin, Annukka, mukavaa viikonjatkoa ja viikonloppua myös <3


Seuraavasta selviää, mitä sinun on hyvä ottaa huomioon, kun suunnittelet muuttoa ulkomailta Ruotsiin.\nOletko lähdössä Ruotsiin töihin tai opiskelemaan tai aiotko viettää siellä eläkepäiväsi? Ennen muuttoa on syytä selvittää erinäisiä asioita.\nMuuttajalla on aina monenlaista muistettavaa, mutta kun muutat maasta toiseen, joudut miettimään paljon muutakin kuin päivähoitojonoja, joukkoliikenneyhteyksiä ja lähimpiä ruokakauppoja.\nRuotsiin muuttaessasi sinun pitää perehtyä verotukseen, väestörekisteröintiin, työttömyyskassan jäsenyyteen, työnhakuun ja sosiaaliturvaan ja selvitellä esimerkiksi koulunkäyntiin ja asunnon hankintaan liittyviä asioita. Tästä muistilistasta on apua, kun muutat Ruotsiin Suomesta, Norjasta, Tanskasta, Islannista, Ahvenanmaalta, Färsaarilta tai Grönlannista.\nVäestörekisteröinti ja henkilötunnus Ruotsissa\nSinun tulee rekisteröityä Ruotsin väestötietojärjestelmään, jos aiot asua Ruotsissa yli vuoden. Käy rekisteröitymässä ruotsalaisen muuttokuntasi verotoimistossa (Skatteverket). Ota mukaan passi ja siviilisäätysi osoittava virkatodistus sekä mahdollisten lastesi syntymätodistukset.\nKun sinut on merkitty Ruotsin väestötietojärjestelmään, saat ruotsalaisen henkilötunnuksen. Myös entisen asuinmaasi henkilötunnus on edelleen voimassa.\nJotkin maat vaativat, että sinun on ilmoitettava muutosta paikalliseen väestörekisteriin ennen maasta poistumistasi.\nPohjoismaan kansalaiselta ei vaadita oleskeluoikeutta (uppehållsrätt) tai oleskelulupaa (uppehållstillstånd), jotta hänet voidaan merkitä Ruotsin väestörekisteriin.\nEU-/Eta-maan kansalaisella on oltava joko oleskeluoikeus tai perheenjäsenen oleskeluoikeus, jotta hänet voidaan merkitä Ruotsin väestörekisteriin.\nKolmannen maan kansalainen voidaan merkitä Ruotsin väestörekisteriin, jos hänellä on oleskelulupa Ruotsiin ja oleskelun arvioidaan kestävän yli vuoden ajan.\nPostin edelleenlähetys Ruotsiin\nOta yhteyttä lähtömaan postilaitokseen ja selvitä, miten voit sopia postin edelleenlähetyksestä uuteen osoitteeseesi Ruotsissa.\nHenkilökortti ja sähköinen henkilökortti Ruotsissa\nRuotsissa sinua pyydetään monesti todistamaan ikäsi ja henkilöllisyytesi henkilökortilla (id-kort), kun asioit apteekissa, pankissa tai kaupoissa. Internetissä voit käyttää tunnistautumiseen sähköistä henkilökorttia (e-legitimation).\nHenkilökorttia haetaan Ruotsin veroviranomaiselta. Kun haet henkilökorttia veroviranomaiselta, saat samalla myös sähköisen henkilökortin, jolla voit tunnistautua viranomaispalveluihin verkossa.\nRuotsiin muuttaessasi sinun on ensi töiksesi järjestettävä päivittäiset raha-asiasi. Sinun kannattaa avata tili paikalliseen pankkiin ja hankkia maksukortti, niin että työnantaja voi maksaa sinulle palkkaa ja voit itse tehdä tilisiirtoja.\nJos oleskelet Ruotsissa tilapäisesti, voit jatkaa myös kotimaan tilisi käyttöä. Kaikkia pankin tarjoamia neuvontapalveluja ja tuotteita ei kuitenkaan välttämättä tarjota ulkomailla asuvalle.\nHuomaathan myös, että jos olet muuttanut Ruotsiin vasta hiljattain, et ole Ruotsissa välttämättä samalla tavoin luottokelpoinen kuin kotimaassasi. Kotimaasi pankin laatimasta esittelykirjeestä voi tällöin olla apua.\nKkuluttajaneuvontatoimisto Konsumenternas Bank- och finansbyrå\nBankID ja Swish Ruotsissa\nRuotsalaisesta pankistasi voit tilata BankID:n, joka on pankkien myöntämä sähköinen henkilökortti. BankID:llä voit tunnistautua Ruotsin julkisiin palveluihin ja käyttää esimerkiksi erilaisia viranomaispalveluja verkossa.\nJotta voisit saada BankID:n, sinulla on oltava ruotsalainen henkilötunnus. Sinun ei kuitenkaan tarvitse olla Ruotsin kansalainen saadaksesi BankID:n. Ruotsiin muuttava ulkomaan kansalainen voi saada ruotsalaisen BankID:n ja Swish-sovelluksen, mikäli hän kirjautuu Ruotsin väestötietojärjestelmään ja saa ruotsalaisen henkilötunnuksen.\nSwish on suosittu sovellus, jolla rahansiirto toisen henkilön tilille onnistuu helposti. Swishin avulla voit siirtää rahaa matkapuhelimella tililtä toiselle. Sovellus nostaa rahat tililtäsi ja lähettää ne eteenpäin vastaanottajalle reaaliaikaisesti.\nRuotsin verosäännöt ja veroprosentit voivat poiketa kotimaasi vastaavista, joten perehdythän verotuskysymyksiin jo ennen muuttoasi. Ruotsiin muutettuasi voit olla lähtömaassa edelleen joko yleisesti tai rajoitetusti verovelvollinen – tai verovelvollisuutesi voi päättyä kokonaan.\nRuotsi on solminut kahdenvälisiä verosopimuksia monien muiden maiden kanssa. Niiden avulla varmistetaan, ettei sinua veroteta samasta tulosta kahteen kertaan eikä yhteenlaskettu verosi ylitä kahdesta verosopimusmaasta korkeammin verottavan maan tasoa. Pohjoismaiden välillä on voimassa pohjoismainen verosopimus, jossa säädetään, mikä Pohjoismaa voi verottaa tuloa ja miten kaksinkertainen verotus vältetään.\nJos muutat Ruotsiin tai työskentelet siellä, sinun kannattaa kysyä neuvoa sekä kotimaasi että Ruotsin veroviranomaiselta.\nTarvitset verokortin, niin että työnantaja voi toimittaa palkastasi ennakonpidätyksen. Jos työnantaja ei tiedä ennakonpidätysprosenttiasi, työnantaja suorittaa ennakonpidätyksen verokorttiin merkittyä ennakonpidätysprosenttia suurempana. Siksi sinun on tärkeää toimittaa verokortti työnantajallesi. Verokortin voit tilata Ruotsin verovirastosta (Skatteverket).\nPohjoismainen veroportaali Nordisk eTax\nKuulut yleensä työskentelymaasi sosiaaliturvaan. Jos et ole töissä, kuulut pääsääntöisesti asuinmaasi sosiaaliturvaan. Pääsäännöstä on kuitenkin useita poikkeuksia, minkä vuoksi sinun kannattaa ottaa yhteyttä asuin-, työskentely- tai opiskelumaasi viranomaisiin ja selvittää, mitä sosiaaliturvasääntöjä tapauksessasi sovelletaan.\nEläkkeisiin, työttömyysvakuutukseen, sairauspäivärahaan, perhe-etuuksiin, vanhempainvapaaseen ja muuhun sosiaaliturvaan sovellettavat säännöt riippuvat siitä, minkä maan sosiaaliturvajärjestelmään kuulut.\nJos kuulut Ruotsin sosiaaliturvaan, voit hakea eurooppalaista sairaanhoitokorttia Ruotsissa.\nLääkäripalvelut ja terveydenhuolto Ruotsissa\nKun siirryt kirjoille Ruotsiin, sinun pitää päättää, missä terveyskeskuksessa (vårdcentral) haluat asioida. Terveyskeskukseen otat yhteyttä, jos sairastut tai tarvitset terveyspalveluja. Jos tarvitset kiireellisesti hoitoa terveyskeskuksen aukioloaikojen ulkopuolella, ota yhteyttä 1177:ään, mistä sinut ohjataan lähimmälle päivystyspoliklinikalle.\nTyöttömyyskassaan kuuluminen on Ruotsissa vapaaehtoista. Työttömyyskassan jäsenyyttä harkitsevan on hyvä muistaa, että palkansaaja kuuluu yleensä työskentelymaan työttömyyskassaan.\nJos muutat Ruotsiin ja työskentelet siellä, sinun tulee liittyä ruotsalaisen työttömyyskassan jäseneksi. Selvitä kotimaasi työttömyyskassasta, miten voit siirtää jäsenyytesi ruotsalaiseen työttömyyskassaan.\nValitse sinulle sopivin ruotsalainen työttömyyskassa, tutustu sen jäsenehtoihin ja selvitä, miten toisessa Pohjoismaassa mahdollisesti ansaitsemasi vakuutuskaudet voidaan hyväksilukea.\nJos kuulut Ruotsin sosiaaliturvaan, sinulle kertyy eläkettä Ruotsissa. Jos olet asunut tai työskennellyt jossain Pohjoismaassa, sinulla on oikeus saada eläkettä kyseisestä maasta, vaikka muuttaisitkin toiseen Pohjoismaahan.\nJos saat eläkettä toisesta Pohjoismaasta, ota yhteyttä kyseisen maan eläkeviranomaiseen ja selvitä, paljonko eläkettä voit saada, jos muutat Ruotsiin. Lisäksi sinun kannattaa perehtyä Ruotsin ja lähtömaan eläkkeen verotusta koskeviin sääntöihin Nordisk eTax -veroportaalissa.\nJos sinulla on eläkesäästöjä toisessa Pohjoismaassa, ota yhteyttä eläkeyhtiöösi ja selvitä, miten Ruotsiin muutto vaikuttaa niihin.\nRuotsissa on monia erilaisia asumismuotoja. Ruotsiin muuttaessasi joudut miettimään, missä ja miten haluat asua ja millaisen asunnon haluat. Asunnon etsimisen voi aloittaa tutkimalla asuntoilmoituksia.\nJos etsit omistusasuntoa, voit ottaa yhteyttä tulevan ruotsalaisen asuinkaupunkisi asuntoyhtiöihin. Voit etsiä niitä verkosta hakusanoilla ”fastighetsbolag” ja ”bostadsföretag”.\nJos haluat ostaa Ruotsista talon tai huoneiston (bostadsrätt), voit ottaa yhteyttä kiinteistönvälittäjään (fastighetsmäklare) ja kysyä lisätietoja. Jos olet asunnonostoaikeissa, ota yhteyttä pankkiisi ja ota selvää lainamahdollisuuksistasi.\nJos aiot myydä lähtömaassa sijaitsevan asuntosi Ruotsiin muuton yhteydessä, ota huomioon, että asunnon myyntivoitto on Ruotsissa veronalaista tuloa. Mikäli kaupat tehdään vasta Ruotsiin muutettuasi, asunnon myyntivoittoa verotetaan Ruotsin sääntöjen mukaisesti. Jos myyt lähtömaassa sijaitsevan asuntosi ennen kuin siirryt kirjoille Ruotsiin, asunnon myyntivoitosta ei peritä veroa Ruotsissa.\nMuuttotavaroiden tuonti Ruotsiin\nToisesta EU-maasta saa tuoda vapaasti muuttotavaroita Ruotsiin. Huomaa kuitenkin, että mietojen ja väkevien alkoholijuomien sekä tupakkatuotteiden tuontia koskevat erityissäännökset. Jos tuot alkoholi- ja tupakkatuotteita maahan yli sallitun määrän, ota yhteyttä Ruotsin tullivirastoon (Tullverket).\nJos muutat Ruotsiin Norjasta tai Islannista, ota yhteyttä Ruotsin tullivirastoon ja kysy lisätietoja.\nRuotsin tullivirasto Tullverket\nLemmikkieläimen tuonti Ruotsiin\nJos haluat tuoda koiran tai kissan mukanasi Ruotsiin, sinun tulee perehtyä eläinten maahantuontisääntöihin.\nKaikkien Ruotsissa pysyvästi asuvien koiranomistajien tulee rekisteröidä koiran ja omistajan tiedot Ruotsin maatalousviraston ylläpitämään valtakunnalliseen koirarekisteriin (Det centrala hundregistret). Koiranomistajalla on myös oltava koiran vastuuvakuutus, joka korvaa koiran ulkopuoliselle henkilölle tai hänen omaisuudelleen aiheuttamia vahinkoja.\nTietyt vakuutukset ovat Ruotsissa lakisääteisiä. Vakuutukset tuovat turvaa yllättävien tilanteiden varalle. Vakuutuksesta voit saada korvauksen rikkoutuneesta tai varastetusta omaisuudesta. Vakuutusyhtiösi neuvoo, miten sinun tulee toimia esimerkiksi silloin, jos kotiisi on murtauduttu.\nVoit vakuuttaa polkupyörän, matkapuhelimen, auton, koiran ja paljon muuta.\nAuton tuonti Ruotsiin\nPerussääntö on, että ajoneuvo pitää rekisteröidä siihen maahan, jossa sen haltijalla on pysyvä asuinpaikka. Jos muutat Ruotsiin ja tuot auton mukanasi Suomesta, Norjasta, Tanskasta tai Islannista, sinun tulee rekisteröidä auto Ruotsiin.\nSuomessa, Norjassa, Tanskassa tai Islannissa myönnetty voimassa oleva ajokortti oikeuttaa kuljettamaan autoa myös Ruotsissa. Voit vaihtaa ajokorttisi ruotsalaiseen ajokorttiin, jos aiot asua Ruotsissa pitemmän aikaa.\nKoulu ja päivähoito Ruotsissa\nPäivähoidosta ja perusopetuksesta vastaavat Ruotsissa kunnat. Ota yhteyttä tulevaan ruotsalaiseen asuinkuntaasi ja kysy lisätietoja päivähoidosta, koulunkäynnistä ja siitä, miten ilmoitat lapsesi päivähoitojonoon.\nKun tietosi tallennetaan Ruotsin väestötietojärjestelmään, saat äänioikeuden Ruotsin kunta- ja aluevaaleissa. Jos olet EU:n/Etan ulkopuolisen maan kansalainen, saat äänioikeuden asuttuasi Ruotsissa kolme vuotta.\nJos olet EU-maan kansalainen ja asut Ruotsissa, voit valita, äänestätkö europarlamenttivaaleissa Ruotsin vai sen maan ehdokkaita, jonka kansalainen olet. Jos haluat äänestää sen maan ehdokkaita, jonka kansalainen olet, sinun tulee ottaa yhteyttä kotimaasi vaaliviranomaiseen ja ilmoittautua äänestäjäksi kyseisen maan äänioikeusrekisteriin.\nRuotsin valtiopäivävaaleissa äänioikeus on vain Ruotsin kansalaisilla.\nRuotsin vaaliviranomainen Valmyndigheten\nTyö- ja oleskelulupa Ruotsissa\nJos olet Pohjoismaan kansalainen, sinulla on oikeus asua ja työskennellä Ruotsissa. Et siis tarvitse viisumia etkä työ- tai oleskelulupaa.\nJos olet toisen EU-/Eta-maan kansalainen, voit vapaasti matkustaa Ruotsiin ja oleskella siellä korkeintaan kolme kuukautta. Jos aiot oleskella Ruotsissa yli kolme kuukautta, sinun täytyy rekisteröidä oleskeluoikeutesi.\nJos olet EU- tai Eta-alueen ulkopuolisen maan kansalainen, sinun tulee hakea oleskelulupaa, ennen kuin muutat Ruotsiin. Oleskelulupaa haetaan yleensä ulkomailta käsin, ja sinulla on oltava se ennen Ruotsiin saapumistasi.\nJos sinulla on pysyvä työ- tai oleskelupa Suomessa, Norjassa, Tanskassa tai Islannissa, se ei ole voimassa Ruotsissa. Ota yhteyttä asuinmaasi maahanmuuttoviranomaiseen ennen kuin haet työ- tai oleskelulupaa Ruotsista ja selvitä, miten työ- tai oleskeluluvan hakeminen vaikuttaa asuinmaasi myöntämiin lupiin.\nTanska: Ny i Danmark\nEnnen ulkomaille muuttoa hoidettavia asioita\nToisesta Pohjoismaasta Ruotsiin muuttavan on hoidettava ennen muuttoa monia käytännön asioita myös lähtömaassa.\nAlla olevista linkeistä saat tietoa siitä, mitä Suomesta, Ruotsista, Norjasta, Tanskasta, Islannista, Ahvenanmaalta tai Färsaarilta toiseen Pohjoismaahan muuttavan tulee muistaa.


Yli 40 euron mekaaninen putki.\nTulokset 1 - 20 / 515\nAihe: Yli 40 euron mekaaninen putki.\n12.11.13, 02:21 #1\nEn ole pilkkaamassa harrastajia, vaan aidosti kiinnostunut, mikä saa ihmisen hankkimaan kiillotettua terästä täysin järjenvastaiseen hintaan?\nAtomisaattoreissa tuon hinnan jollakin tapaa ymmärtää, koska rahalla saa toimivamman härvelin.\nt. mulla on simona jääkiekko kortteja.\n12.11.13, 02:59 #2\nJos modaaja tekee laitteet omalla vapaa-ajalla ja omalla sorvilla, hänelle maksetaan hänen kuluttamastaan ajasta. Vaikka raaka-aineet eivät maksa 100e per putki niin on huomioitava se aika jonka modaaja pistää tuotteen tekemiseen. Jos taas modaaja teettää tuotteensa isommalla pajalla hän joutuu maksamaan raaka-ainesta, työtunneista ja sorviajasta. Ja pitäähän modaajalle jäädä omaan taskuun. Aikaa kuluu vielä tilauksien läpikäymiseen ja tuotteen postitukseen.\nSyy miksi esim. SMOKin magneto, kiima kloonit ja muut halvat modit ovat niin halpoja on että ne tehdään isoissa erissä jossain kiinassa missä työvoima ei maksa mitään. Tämän takia laitteet saadaan myytyä lähes raaka-aineiden hinnalla\n12.11.13, 03:00 #3\n"Kiima kloonit"... jep jep\n12.11.13, 03:01 #4\nSyy miksi esim. SMOKin magneto ja kiima kloonit muut halvat modit ovat niin halpoja on että ne tehdään isoissa erissä jossain kiinassa missä työvoima ei maksa mitään. Tämän takia laitteet saadaan myytyä lähes raaka-aineiden hinnalla\nPerkele, olin just kirjoittamassa lähes samanlaisen vastauksen.\n12.11.13, 03:04 #5\nUnohdit vastata kysymykseen, muuten ihan hieno tarina.\n12.11.13, 03:27 #6\nSamasta syystä kun joku ostaa bmw vaikka ladallakin pääsee tai ostaa samsungin huawein tilasta. Halvalla saa toimivaa mutta joissain tuotteissa vaan on sitä laatuvaikutelmaa.\n12.11.13, 03:39 #7\nAlkuperäinen postaaja Raaka-Eki\nMusta tuo nyt oli aika hyvä vastaus. Työn jäljestä ja materiaaleistahan siinä maksetaan, toki työ tuo sen isoimman osan kuluista... Jos nyt ei sitten puhuta mistään tonnin putkesta jonka ovh on sellainen vain hypen takia. Vertaa nyt vaikka jotain chybridiä ja diabloa, kyllä siinä imo huomaat aika hyvin mistä maksat.\n12.11.13, 03:51 #8\nJoo höpötin ehkä aiheen ohi mutta thoros ja smami tarkensi tuossa jo Onhan se myös niin että pikkumodaajat tekee yleensä laitteet yleisön pyyntöjen mukaan protovaiheessa ja se sitten luo hypeä ja siitä ollaan valmiita maksamaan vähän enemmän !\n12.11.13, 03:54 #9\nJa faktahan on että yleensä "pikkufirmojen" laitteissa se työstön laatu, jälki ja toimivuus ovat askeleen edellä vertaistensa halpojen tuotteiden.\n12.11.13, 08:47 #10\nOttaen huomioon minkälaisia ylläreitä työstäjälkeen liittyen on tullut HE-materiaalinkin suhteen en huutelisi tuota itsestäänselvyytenä.\nJoku asioista perillä oleva voisi laskeskella, jotta keskusteluun saataisiin numeroitakin, mitä teoreettisesti maksaa suht simppeli perusputki, kuten Paps, koneistaa ja sitten työhön käytetty aika TESsin mukaisin liksoin koneistuksen ja kokoonpanon suhteen.\nLisäksi olisi kiinnostavaa saada luvut tanko vs putki.\n12.11.13, 08:47 #11\nEihän nuo laatuputket ole edes kalliita. Monesti kuitenkin suht pieniä eriä olevat tuotteet. Jos tuntuu että hinnoissa ilmaa niin yritystä pystyyn ja putken tekoon Varmasti halpaa ja hyvää saa myydä ettei hyllyyn jää.\n12.11.13, 09:17 #12\nKannattaa lukaista HerraHuun http://www.e-savuke.com/vb/kaupallis...taperkkaa.html.\nKertoo paljon siitä miksi porukka oikeasti suostuu maksamaan niitä hintoja.\n12.11.13, 09:20 #13\nSuomessa ei saa edes materiaaleja siihen hintaan mitä kiinassa maksaa putken teettäminen töineen.\nSuomessa perus CNC koneistaja tienaa sen 3ke/kk verrattuna kiinalaiseen kollegaansa joka tienaa ehkä 10e/kk. Ja sitten vielä jos myyjä yrittää saada elannon bisneksestä niin pitäisi siitä jäädä myös jonkun verran katetta. Ja näitä kalliimpia putkia kun myydään sadoissa kappaleissa, ei kymmenissä tuhansissa niin katetta on vain pakko ottaa.\nToki jos olisi takuut että saisi myytyä sen 10000-20000kpl/vuodessa niin hinnat varmasti tulisi alaspäin mutta todennäköisyys tähän on häviävän pieni, eikä se noissakaan määrissä vielä tulisi sinne kiinan putkien tasolle.\nTässä maassa kun on vielä lisäksi tehty tuo verottaminen niin tehokkaasti että ennen kuin yrittäjä näkee rahat tilillään niin valtio on ottanut yrityksen tilillä olevasta voitosta n. 60% itselleen. Että siitä sitten vain laskemaan paljonko pitää myydä laitteita ja millä katteella että voi maksaa vuositasolla itselleen edes perus 30ke vuosipalkkaa.\n12.11.13, 09:25 #14\nJos suljetaan kloonit pois (en tue niitä periaatteesta), niin miksipä en ostaisi alle 40 euron putkea, jos:\n- se on varustettu hyvillä kierteillä olevalla 510-liittimellä\n- molemmissa capeissa oikeasti hyvät kierteet\n- säädettävä teleskooppi plussapinni, jolloin ato kuin ato istuu nätisti eikä akut kolise\n- kontaktit on messinkiä, kuparia tai hopeoitu\n- kytkin on tarkka, liikerata lyhyt\n- on silmää miellyttävän näköinen ja hyväntuntuinen kädessä.\n- ja on tosiaan joku pieni eyecatcher, design eli modilla on selkeä oma "ilme". Sinänsä merkityksetön seikka, mutta kun se laite tossa pöydällä möllöttää päivät pitkät niin onhan se hyvä homma että sitä on kiva siinä katellakin.\nEli en mä noita Atomoja ja Swaneja ole sen takia hankkinut, että on vaan niin älyttömän kiva törsätä rahaa. Maksimihinta mitä putkesta maksaisin on 150€, mutta sen pitää olla silloin todellakin hyvä modi. Ei nää mekaaniset enää nykyään arvoakaan pidä kuten ennen, tarjontaa alkaa olla niin paljon että tappiolla joutuu myymään (paitsi ehkä Swanin tai Velan) Tosi on, että että joissain kalliimmissakin modeissa on laatuongelmia joissain yksilöissä, tai suunnittelussa on menty vähän metsään jolloin ne ekat versiot kaipaa päivitystä. Eikä kaikki modit niin hienoja tai hyvällä maulla tehtyjä ole.\n12.11.13, 09:32 #15\nEi nuo suomalaisten putkien hinnat ole mielestäni edes mitenkään kalliita. Itse arvostan sitä että käyttölaite kestää, on vuotamaton ja nestettä mahtuu tankkiin, ettei koko aikaa tarvii tankkailla. Misteri on edullisin ratkaisu mitä olen löytänyt noilla ominaisuuksilla. Hyviä perusteluja tuohon kysymykseen on muuten jo tullutkin.\nLuulisi aloittajan ymmärtävän jos keräilee jääkiekko kortteja, että vaikka ne kortit on vaan pahvinpalasia on niissä siltikin eroa paljonkin.\n12.11.13, 09:53 #16\nNiin pienet erät kuvaa lähinnä sitä, että tuote ei ole teollinen massatuote. Siinä aletaan puhua työstä eikä hyllystä ostetusta rautaputkesta. Esimerkkinä jos putkimies käy kotona vaihtamassa jonkun putkenpalan, et varmaan saa hommaa putkenpalan hinnalla. No putkia usein enemmän kuin 1kpl ettei aivan yksittäisestä käsityöstä voida puhua. Jos vertaa vaikka taiteeseen missä sapluunalla tehdään tietty määrä tauluja, hiukan kuulostaa vastaavalta. Jotenkin näiden kanssa vaan raha nousee aina esiin miksi tuote maksaa. Miksi kahvilassa kahvi maksaa pari euroa. Ei siinäkään makseta pelkästä kahvista. Hyvissä kahviloissa toki kahvi voi olla laadukasta ja keitetään laatuvermeellä (jolloin hinta tosin ei jää kahteen euroon). Jos maksaa asiasta mikä miellyttää niin rahat ei mene hukkaan. Monesti rahat menee hukkaan kun ostaa sen takia että saa halvalla.\n12.11.13, 10:42 #17\nEikä unohdeta tuotekehittelyäkään. Ei se putki itseään suunnittele.\n12.11.13, 10:48 #18\nSen verran voin paljastaa Reaverin osalta että pelkät protot maksoi 3000 euroa ja tämä ei sisällä omaa työtä mikä meni suunnitteluun / piirtämiseen ym.\n12.11.13, 10:51 #19\nMeillä maksaa kapillaari t-yhde 35-22-28 39,80€ alv0% näitä kun putkari käy sulle asentaa 2kpl lasku on luultavasti vähän yli 200€ verolla.Ihan hullua myös maksaa silmäkirurgille 2500€ silmä että ne leikkaa sen kuntoon, kun kiinassa se leikkaus maksaa n.100€\nModit:Nemesis Kalafan#727 /Nemesis mixed shined#6557/Swan 18490 messinki/Owl 18490ss CVII / VJ Ambassadeur 18490/ Diablo Reaver x 2 /G-tube rst 18490/18650#121 / IPV 2 box / Diablo Fulgoris/ Kanger-subox mini / Centurio\nHybridit: MISTer fullkit / Diablo Hybrid #666 / MISTer v.2 / Diablo One #0044\nAtot: H-Atty x3 vakio,LD ja dc/Somnium Novum/EA Nebula#0071/Synthesis ms/Kayfun Lite+/Diablo Ro'kenhronteys fk/Veritas/RSST/Aspire Atlantis/DOME RBA by Atmomixani #0197 / Griffin 22\n12.11.13, 11:10 #20\nEi jumalauta, TAASKO me keskustellaan tästä aiheesta?\nKaikki ajat ovat GMT +3. Kello on nyt 22:32.


Tilastokeskus - USA:n velkapommi tikittää\nEtusivu > Artikkelit > USA:n velkapommi tikittää\nUSA:n velkapommi tikittää\nJulkinen velka alkoi paisua jo 80-luvulla\nVaikeimmat velkavaiheet vielä edessä\nVelkakaton nosto ratkeaa elokuun alussa\nKirjoittaja: Dan Steinbock on India, China and America -instituutin (USA) kansainvälisen liiketoiminnan tutkimusjohtaja. Artikkeli on julkaistu Tilastokeskuksen Tieto&trendit-lehdessä 4-5/2011\nYhdysvaltain 14,3 biljoonan dollarin lakisääteinen julkisen velan katto ylittyi 16. toukokuuta. Jos velkarajaa ei nosteta elokuun 2. päivään mennessä, edessä on historiallinen kaaos. Tilanne on kriittinen, koska myös euroalueen ja Japanin velkakriisit ovat syvenemässä.\nEdesmennyt Seymour Durst paljasti helmikuussa 1989 New Yorkin Times Squarella Kansallisen velkakellon. Amerikkalainen kiinteistömoguli halusi kiinnittää kansalaisten huomion kasvavaan julkiseen velkaan.\nVielä tuolloin USA:n velka oli 2,7 biljoonaa dollaria, eli liki 50 000 dollaria jokaista amerikkalaista ruokakuntaa kohden. Sittemmin velka on yli viisinkertaistunut ja kasvaa edelleen.\nKriittinen raja ylittyi toukokuussa\nKun globaali finanssikriisi alkoi syksyllä 2008, aika pysähtyi keski-Manhattanilla, kirjaimellisesti.\nKun USA:n velka ylitti 10 biljoonaa dollaria, teatterimarkiisin kokoisessa velkakellossa ei enää riittänyt numeroita. Samalla velan osuus perhettä kohden ylitti 86 000 dollaria.\nFinanssikriisin myötä valistuneet amerikkalaiset otaksuivat, että läksy oli viimeinkin opittu. Että enää ei ollut paluuta entiseen ja että amerikkalaisen kasvumallin olisi pakko muuttua. Yhdysvaltain olisi pakko investoida, säästää enemmän – ja kuluttaa vähemmän.\nSilti julkinen velka, joka on alisteinen 14,3 biljoonan dollarin lakisääteiselle velkakatolle, ylitti mainitun rajan jo toukokuun 16. päivänä.\nMikä on tarinan opetus? Yhdysvaltain julkisen velan ongelma ei ole sen paremmin uusi kuin helposti ratkottavissakaan.\nUSA:n julkinen velka juontuu 1980-luvulta – ajalta ennen Kiinan ja USA:n strategista ja talouspoliittista dialogia, globaalia finanssikriisiä, Kiinan jäsenyyttä Maailman kauppaorganisaatiossa (WTO) ja Bill Clintonin ja Al Goren valtakautta.\nKuten itse finanssikriisi, Yhdysvaltain julkinen velka kehkeytyi jo Ronald Reaganin kaudella. Sitä ruokkivat Greenspan-vuosien alhaiset korot, laissez-faire mantran poissäätely, yksityistäminen ja liberalisaatio.\nSotienjälkeisenä aikana USA:n velan osuus bruttokansantuotteesta laski tasaisesti toisen maailmansodan 118 prosentin huippulukemasta 36 prosenttiin vuonna 1981 – jolloin Reagan astui valtaan.\nReaganin ja George Bushin kaudella velka liki kaksinkertaistui nousten 66 prosenttiin bkt:sta vuoteen 1993 mennessä. Presidentti Clintonin kaudella sitä leikattiin 10 prosentilla. Paluu laissez-faire kauteen presidentti George W. Bushin aikana kasvatti velkaa dramaattisesti 27 prosentilla.\nFinanssikriisin myötä yksityisen sektorin tappiot siirtyivät julkiselle sektorille, ja velan kasvu kiihtyi.\nBarack Obaman astuessa valtaan USA:n velka oli jo 84 prosenttia bkt:sta. Vuoden 2011 lopussa velan odotetaan ylittävän 103 prosenttia USA:n bkt:sta. Se ei tiedä hyvää, koska historiallisesti talouskasvu hidastuu, kun velka ylittää 90 prosenttia.\nViimeaikaiset velan lisäykset johtuvat taloudellisesta taantumasta ja finanssisektorin pelastuspaketeista. Seuraavan 10 vuoden aikana 20 biljoonan dollarin suuruisesta velkataakasta yli puolet selittyy Irakin ja Afganistanin sodilla, mutta ensisijaisesti George W. Bushin kauden veroleikkauksilla, jotka ovat merkinneet minimaalista tukea taloudelliselle elpymiselle, mutta maksimaalista tukea USA:n syventyville tuloeroille.\nNykyisin Yhdysvaltain terveydenhuoltojärjestelmän kustannukset ovat liki kaksinkertaiset esimerkiksi Pohjoismaihin verrattuna. Ja kun suurten ikäluokkien eläkkeelle siirtyminen kiihtyy 2010-luvun puolivälistä lähtien, velkaongelma paisuu ennennäkemättömällä tavalla.\nJos USA todella ajautuisi vararikkoon, se päättäisi hauraan elpymisen kertaheitolla, kuten keskuspankin pääjohtaja Ben Bernanke todisti senaatissa viikkoja sitten.\nJos yritykset eivät kykene hoitamaan maksujaan, vaikutukset läpäisisivät nopeasti koko finanssisektorin. "Se merkitsisi massiivista luottamuksen laskua USA:n velkaobligaatioihin ja korot nousisivat hurjasti," totesi Bernanke.\nJo alkukeväästä kansainvälinen valuuttarahasto varoitti, että USA:ssa tarvitaan "merkittävää" mukautumista ensi vuoteen mennessä, jotta budjetti saataisiin oikealle uralle.\nToukokuussa Standard&Poors puolestaan varoitti, että USA:n kasvunäkymät ovat heikentyneet vakaista kielteisiksi – mikä käytännössä merkitsee sitä, että ellei kongressissa pian päästä yksimielisyyteen velan ratkaisumalleista, USA:n AAA-luokitus voi sekin laskea.\nCapitolin kukkulalla on väitelty jo viikkoja kolmesta budjettiongelmasta: "jatkuvasta päätöksestä", jolla taataan hallituksen toiminnot lähikuukausina, ensi vuoden budjetista ja liittovaltion lakisääteisen velkakaton nostosta.\nSamalla kun Valkoinen talo on huomauttanut, ettei budjettia tulisi kiristää liian nopeasti, koska se vaarantaisi elpymisen, poliittinen paine on kasvanut säästötoimien suuntaan.\nJo huhtikuun alussa edustajainhuoneen budjettikomitean republikaanijohtaja Paul Ryan julkaisi säästösuunnitelman, jonka tavoitteena on leikata menoja 6,2 biljoonalla dollarilla seuraavan vuosikymmenen aikana.\nRyanin suunnitelma vähentäisi ennakoitua vajetta 4,4 biljoonaa dollaria enemmän kuin presidentti Obaman säästösuunnitelma. Mutta samalla se siirtäisi terveydenhuollon maksut vanhuksille ja osavaltioille ajankohtana, jolloin valtaosa suurista ikäluokista siirtyy eläkkeelle ja osavaltiot ovat pahimmissa maksuvalmiusongelmissa sitten 1930-luvun.\nKulissien takana myös presidentti Obaman "kuuden kopla", eli kolme johtavaa republikaanien ja demokraattien senaattoria etsi viikkokaupalla poliittisesti siedettävää ratkaisua velkaongelmiin – kunnes ryhmä hajosi sisäisten erimielisyyksien seurauksena muutama viikko sitten.\nWall Streetillä Washingtonin toimia – tai toimettomuutta – seurataan huolestuneina, eritoten kun USA:n velkakriisi kasvaa ajankohtana, jolloin myös euroalueen ja Japanin velkaongelmat syvenevät nopeasti.\nViime huhtikuun lopulla valtiovarainministeri Timothy F. Geithner kehotti kongressin johtajia ottamaan velkaongelman vakavasti, koska 14,3 biljoonan dollarin velkakatto tavoitettaisiin toukokuun puolivälissä. Geithner huomautti, että erilaisin poikkeusjärjestelyin velanottoa voitaisiin jatkaa enintään heinäkuun alkuun.\nMutta pian Osama bin Ladenin kuoleman jälkeen Geithner laati toisen kirjeen kongressin johtajille painottaen, että "odotettua korkeampien verotulojen" ja "poikkeustoimien" seurauksena USA voisi jatkaa velanottoa elokuun 2. päivään saakka – vaikka lakisääteinen velkakatto ylitettäisiinkin.\nMikäli velkakaton nostosta päästään yksimielisyyteen ajoissa, se kasvaisi ehkä parin biljoonan dollarin verran – mikä siirtäisi päätöksentekoa vuoden 2012 vaaleihin.\nObaman kaudella USA on asettanut toiveensa viennin kaksinkertaistamiseen seuraavan viiden vuoden aikana. Silti USA:n kaksi läheisintä vientikohdetta – Eurooppa ja Japani – kamppailevat nekin massiivisten velkaongelmien kanssa.\nJapanissa julkinen velka ylittää jo 200 prosenttia bkt:sta. Euroalueen maissa sama velkaosuus on keskimäärin jo liki 85 prosenttia – ja lähivuosina se tulee kasvamaan dramaattisesti.\nGlobaali kriisi ei ole päättynyt. Se on vasta alkamassa.


Enemmän kaupunkia Hyvinkäälle: Paavola/Vieremä – Niko Kostia\nEnemmän kaupunkia Hyvinkäälle: Paavola/Vieremä\nOma katseeni suuntautuu isompien väylien varsille, sikäli kun niiden varsilta löytyy järkevästi tiivistettävää. Alueen helmi on tietenkin Sveitsin puisto, jonka puristuksissa kaupunki hieman on. Alue on kuitenkin pitkälti suojeltu, ja vaikka ei olisikaan, ei sen nakertaminen olisi tarkoituksenmukaista. Tilaa löytyy kyllä muualtakin.\nMuista helmistä on ehdottomasti mainittava vanha Paavolan vanhainkoti, joka on merkittävä ja säilynyt rakennus aivan kaupungin alkuajoilta saakka. Merkillepantavaa on, että valmistuessaan vanhainkoti oli käytännössä täysin peltojen ympäröimä – kaupunki on hiipinyt sen ympärille pikkuhiljaa.\nPuiston ja urheilukenttien kupeesta löytyy kaksikin pätkää, joilla tiivistämistä voisi harkita, nimittäin Vaiveronkadun varsi ja Aleksis Kiven kadun varsi.\nYleiskaavassa kaupunginosa on pitkälti osoitettu asuinpientalojen- ja erillispientalojen korttelialueiksi, mutta Vaiveronkadun varsi on merkitty kerrostaloja varten. Sen varrella osittain onkin kerrostaloja, mutta nekään eivät pääosin ole kuin kahden kerroksen taloja. Esittäisin niille tarvittavaa lisärakennusoikeutta ja kerrosluvun nostoa. Nykyisellään tonttien kerroslukua on rajattu kahteen. Tämän lisäksi mainitulta pätkältä löytyy jonkin verran pieniä yhden huoneiston taloja, joita ei voi pitää kovin tehokkaana maankäyttönä. Sikäli kun omistajat ovat kiinnostuneita myymään tonttinsa rakennuttajille, pitäisin paikkaa kiinnostavana rakennuttajien kannalta. Nyt ei kuitenkaan puhuta mistään pilvenpiirtäjistä – vaan esimerkiksi 3-4 kerroksen uusista lamellitaloista.\nVaiveronkadun nykytilannetta. Kuva: Google Maps\nSveitsin hotellialueen suunnitelmissa oli mukana myös rinne Aleksis Kiven kadulle saakka, ja vaikka ylemmäs rinteeseen ei rakennettaisi, olisin joillain ehdoilla valmis esittämään uutta rakentamista aivan kadun varteen. Tämä rakentaminen yhdistyisi olemassa olevaan kaupunkirakenteeseen, mutta jättäisi mahdollisimman paljon puistoa ennalleen. Rakentamisen alle jäisi silloin urheilukenttä, jolle mahdollisesti pitäisi osoittaa korvaava sijainti – Härkävehmaan koulusta en suorilta osaa sanoa. Koulukäyttöön rakennus ei enää tule ja kaikkien etu olisi, että sille löytyisi muu asiallinen käyttö. Edellyttäen, että rakennuksessa ei ole sisäilmaongelmia tai muita vaurioita. Tämä edellyttää myös yleiskaavan muutosta, sillä puiston puoleinen sivu kadusta on merkitty virkistys- ja ulkoilukäyttöön. Pois lukien koulun tontti, joka sekin edellyttää käyttötarkoituksen muutoksen.\nKerrostalovaltaista aluetta on myös Paavolan keskus, eli lähikaupan ympäristö. Alueella on sattumalta myös omakohtainen esimerkki tiivistämisestä ylöspäin, eli Hyvinkään vuokra-asuntojen talo Ohrakadulla, joka sai katolleen lisäkerroksen. Samankaltaista tiivistämistä voisi harkita myös muiden remonttien yhteydessä, mutta en pidä painetta alueelle niin suurena. Ohrakadun taloa voi pitää onnistuneena: julkisivuremontti nostaa alueen profiilia, ja tuo kaivatun päivityksen katukuvaan.\nOhrakadun talo ennen ja jälkeen. Kuva1: Google Maps. Kuva2: Niko Kostia\nYksittäinen kiinnostava tontti olisi tehdä asumisen ja kaupan yhdistävä kortteli nykyisen kaupan tontilla. Alakertaan jäisi tarpeellinen tila päivittäistavarakaupalle ja ehkäpä muutamalle muulle toimijalle – yläpuolelle uusi asuintorni aivan alueen ytimeen.\nSuuremmilta osin alueen isommat kokoojakadut on jo nyt reunustettu korkeammalla rakentamisella, pienin poikkeuksin. Heti niiden takaa tosin löytyy kyllä rivitaloja ja muita pienempiä asuinrakennuksia, joille en kuitenkaan ainakaan lähitulevaisuudessa povaa merkittävää kysyntää rakennusliikkeiden keskuudessa. Kiinnostavimmat korttelit, joita tiivistäminen voisi koskea lienevät koulun naapuritontit. Vieremässä tulee mieleen kaksi paikkaa, joita tiivistäminen voisi ensimmäisenä koskea. Vieremänkadun varsi on viehättävä, pienipiirteinen ja vehreä katu, mutta maankäyttö sen varrella voisi olla tiiviimpääkin. Toinen katu on arvatenkin Riihimäenkatu, jonka varrella on varsin paljon vanhoja, pieniä omakotitaloja.\nAsuminenKaavoitus ja maankäyttöKaupunkisuunnitteluPaavolaRakentaminenVieremä\nRakennetaan Hyvinkäälle puukerrostaloja!


mothership adventures: Finnish Lessons/Suomitunnit\nPosted by Sennie at 2:42 PM\nneitinomad January 30, 2013 at 3:25 PM\nOnpas hyvän näköinen kirja! Täytyykin selvittää, saisiko sitä Hesassa kirjastosta, yksi ystävä on asunut täällä jo kuukausia ja haluaisi kovasti oppia. Aika monimutkaisiakin juttuja näyttää olevan jo heti alkutaipaleella! Kuinka iso ryhmä T:llä on?\nSennie January 30, 2013 at 9:53 PM\nEikös, neitinomad!! Kyllä varmaan kirja löytyy helposti, isä oli ostanut tämän tietääkseni ihan heidän kaupungin kirjakaupasta. Ryhmän kokoa en nyt muista, oli siitä kyllä puhetta. Ei muistaakseni hurjan pieni tai suuri, ehkä kymmenisen oppilasta?\nEnpä ole koskaan kuullut, että kysyttäisiin miten menee. Tässähän oppii ihan suomalainenkin :)\nVarmasti mielenkiintoinen kokemus Mr T:lle olla Suomessa noinkin pitkä aika. Onhan elämä kuitenkin täällä erilaista. Tulevatko toisetkin nuoret vastaavalle reissulle? Olisi tosi kiva kuulla, mitä nuori mies kommentoi maastamme ja tavoistamme. Ja nyt en tarkoita sellaista kohteliasta sanahelinää, vain aitoja kommentteja ja ihmetyksiä.\nOn varmaan outoa, kun on yksi lapsi poissa\nSennie January 31, 2013 at 10:28 PM\nVoisin muuten kysyä kirjoittaisiko Mr. T meille vieraspostauksen, olisi mielenkiintoista kuulla hänen ajatuksiaan. Aika kun kyselen, kaikki on hyvin, ja tykkää olla.. Missy ja Mr. A haluaisivat tulla myös, Mr. D ei ainakaan vielä, mutta syksyllä alkaa lukio heille, jota kestää neljä vuotta, eli uskon, että jokaisella on mahdollisuus tulla, jos vain Taivaan Isä avaa ovet heillekin.\nJa kyllä. Todella outoa, kun yksi on poissa..\nNurkkalintu February 12, 2013 at 7:01 AM\nTodella kivaa, että Mr.T tykkää olla Suomessa :)\nOlen ajatuksin ja rukouksin mukana seikkailussa.\nTeille kaikille siunausta talvipäiviin!\nHappy 14th February! It's also International Book Giving Day:\nSennie February 12, 2013 at 7:59 AM\nKiitos, Nurkkalintu<3 Samoin sinulle!!


12.9. HUNin kevätkokous 2020 - HUN\nEtusivu / Ajankohtaista / Tapahtumat / 12.9. HUNin kevätkokous 2020\n12.9.2020 HUNin kevätkokous 2020\nHelsingin ja Uudenmaan Näkövammaiset ry:n (HUN) kevätkokous pidetään lauantaina 12.9.2020 kello 11.00 alkaen Iiris-keskuksessa, osoitteessa Marjaniementie 74, Helsinki. Kokoukseen saapuminen kello 10 alkaen.\nKokousjärjestelyjen takia kokoukseen on ennakkoilmoittautuminen. Kokoukseen on ilmoittauduttava viimeistään maanantaina 7.9.2020 kello 12 mennessä sähköpostilla osallistun@hun.fi tai puh. 09 3960 5601 (ma-ke 10-12). Ilmoita samalla myös mahdollinen avustaja ja mikäli sinulla on valtakirja.\nKokoukseen saapujia pyydetään saapumaan kokoukseen hyvissä ajoin. Kokouspaikalla on avustajia, jotka opastavat osallistujat omille paikoilleen. Kahvi tarjoillaan pöytään. Kokouspaikalla on osallistujien käyttöön kasvomaskeja sekä käsien desinfiointiainetta. Älä saavu paikalle, mikäli sinulla on pieniäkään flunssan oireita. Mikäli pandemiatilanteessa tapahtuu muutoksia, voidaan näitä ohjeita muuttaa.\nKokouksessa käsitellään yhdistyksen sääntöjen pykälän 10 mukaiset sääntömääräiset asiat ja hallituksen kokoukselle tuomat jäsenaloitteet.\nKokouksessa äänioikeus on yhdistyksen 15 vuotta täyttäneillä varsinaisilla jäsenillä. Varsinainen jäsen saa käyttää äänioikeuttaan yhdistyksen kokouksessa asiamiehen välityksellä. Asiamiehen on oltava yhdistyksen varsinainen jäsen ja hänen on esitettävä päivätty valtakirja. Valtuutus koskee yhtä kokousta eikä valtakirjaa voi siirtää. Asiamiehellä voi olla vain yksi valtakirja. Kannatusjäsenillä on läsnäolo- ja puheoikeus.\nYhdistys korvaa kuljetuspalvelualueen ulkopuolelta yhdistyksen toimialueelta tulevien matkakulut halvimman kustannustavan mukaan. Matkakuluina korvataan todelliset kulut kuitteja vastaan. Yhdistys järjestää mahdollisuuksien mukaan paikallisyhdistysten kanssa yhteiskuljetuksia.\nKokousmateriaalin saa Daisy-äänitteenä, pisteillä, mustavalkoisena tai sähköisessä muodossa tilaamalla puh. 09 3960 5601 (ma-ke 10-12). Materiaali julkaistaan myös HUN-tiedotteet sähköpostilistalla. Samasta numerosta voi tarvittaessa tilata valtakirjapohjan asiamiehen valtuuttamiseksi.


Seinäjoen Törnävä-Seuran Avainpatsas on Vuoden kotiseututeko - Suomen Kotiseutuliitto\nEtusivu > Ajankohtaista > Tiedote > Seinäjoen Törnävä-Seuran Avainpatsas on Vuoden kotiseututeko\nSeinäjoen Törnävä-Seuran Avainpatsas on Vuoden kotiseututeko\nSuomen Kotiseutuliitto on valinnut Vuoden kotiseututeoksi Seinäjoen Törnävä-Seura ry:n ideoiman Avainpatsaan.\nAvainpatsaan paljastustilaisuuden jälkeinen kuva, jossa keskellä Seinäjoen Törnävä-Seuran puheenjohtaja Seppo Katila ja hänen vasemmalla puolellaan hymyilevä Seinäjoen kaupunginhallituksen puheenjohtaja Kimmo Heinonen. Kuva: Seinäjoen Törnävä-Seura ry\nVuoden kotiseututeko julkistettiin Kotiseutuliiton vuosikokouksessa, joka pidettiin Espoon Valtakunnallisten kotiseutupäivien yhteydessä Leppävaarassa perjantaina 7. elokuuta.\nRuostumattomasta teräksestä hitsattu yli kaksimetrinen patsas sijaitsee Seinäjoella Ruukintien ja Vuoritien kiertoliittymässä, vanhan maalaiskunnan maaperällä. Teos symboloi Seinäjoen kasvua ja kehitystä nykyaikaiseksi eteläpohjalaiseksi asuin- ja työpaikkakeskukseksi Seinäjoen maalaiskunnan ja kauppalan yhdistymisen jälkeen.\nAvainpatsaan tekeminen sai alkunsa Seinäjoen Törnävä-Seuran puheenjohtajan Seppo Katilan ideasta. Patsas on mittasuhteiltaan tarkka kopio Seinäjoen maalaiskunnan jo käytöstä poistuneen vaakunan kolmesta avaimesta, jotka symboloivat kunnan keskeisen avainaseman lisäksi maiden viljavuutta. Seinäjoen kaupunki on myöntänyt heraldikko Ahti Hammarin suunnitteleman vaakunan käyttöoikeuden Törnävä-Seuralle.\nKoulutuskeskus Sedu Törnävän levyseppähitsaajaoppilaat Matti Kontteli ja Miika Kattelus toteuttivat patsaan opinnäytetyönään keväällä 2013. Kontteli ja Kattelus tekivät työnsä Sedun opettajien Olli Janhusen ja Mika Lassilan opastuksella.\nTerästeoksen toteuttamisen mahdollisti yrityslahjoitus. Kuortaneen Teollisuuspalvelu Kutepa Oy sekä Asennus- ja Metallityö Kontteli Oy lahjoittivat teokseen tarvitun teräksen. Seinäjoen kaupunki valmisti perustukset ja asensi patsaan. Seinäjoen Törnävä-Seura luovutti patsaan Seinäjoen kaupungin käyttöön 12.6.2014.\nVuoden kotiseututeko -raadin mielestä Avainpatsaassa ja sen toteutuksessa yhdistyy useita merkittäviä näkökulmia: nuoret olivat vahvasti mukana tekemässä erittäin vaativaa työtä, patsas itsessään on näyttävä ja ainutlaatuinen ja se liittyy vahvasti perinteeseen ja paikallisen identiteetin vaalimiseen. Kotiseutuyhdistyksen, oppilaitoksen, yritysten ja kaupungin välinen yhteistyö tuotti hedelmää.\nEnnätysmäärä monipuolisia ehdokkaita\nEhdotuksia Vuoden kotiseututeoksi tuli ennätyksellisen paljon, yhteensä 40 hyvin perusteltua ja monipuolista ehdotusta. Mukana oli tapahtumia, hankkeita, julkishallinnon tekoja, yksityisten henkilöiden sekä tietenkin kotiseutuyhdistysten toimintaa. Mukana oli sekä perinteisen kotiseututyön muotoja että uusia avauksia.\nSuomen Kotiseutuliitto on valinnut Vuoden kotiseututeon vuodesta 2005 lähtien. Vuoden 2014 kotiseututeko oli Lahti-filmit talteen ja esille -hanke, jossa Lahti-seura, Päijät-Hämeen elokuvakeskus ja Lahden Videokuvaajat keräävät kuva-, ääni- ja filmimateriaalia.\nPalkintoraadin puheenjohtaja, Suomen Kotiseutuliiton hallituksen jäsen Pia Puntanen, puh. 0400 651 620, etunimi.sukunimi @surffi.fi.\nSeinäjoen Törnävä-Seuran puheenjohtaja Seppo Katila, puh. 040 545 5737, etunimi.sukunimi @pp.inet.fi


Syysretki Vallisaareen 29.9.2018 | Tringa ry\nSyysretki Vallisaareen 29.9.2018 – 9.10.2018\nTringa järjesti syysretken Helsingin Vallisaareen lauantaina 29.9.2018. Mukaan lähti 26 innokasta retkeläistä kahden oppaan johdolla. Keli oli retkellä jo varsin syksyinen: lämpötila kävi edeltävänä yönä reilusti pakkasella ja lounaanpuoleinen tuuli viilensi päivän mittaan. Oletettavasti pakkasyö oli myös tyhjentänyt saarta pikkulinnuista, sen verran hiljaista Vallisaaressa oli! Valitettavasti vesibussiliikenne saareen ei oikein sovellu lintuharrastajien aikatauluun ja perillä päästiinkin vasta kymmenen jälkeen. Matkalla havaittiin ensimmäiset muuttavat varpushaukat ja sepelkyyhkyt. Varsinainen retki aloitettiin lyhyellä tietoiskulla saaresta puukiipijän toivottaessa retkeläiset tervetulleiksi.\nPäivän ensimmäinen kohde oli saaren korkein kohta, Aleksanterinpatteri, joka soveltuu mainiosti muutontarkkailuun. Muuttopäivä jäi tosin hieman vaisuksi olettavasti liian kovaksi yltyneen lännenpuoleisin tuulen takia. Ihan tyhjin havaintovihkoin staijipaikalta ei kuitenkaan tarvinnut lähteä. Varpushaukkoja liikkui jonkin verran, mutta isommat petolinnut loistivat poissaolollaan paikallista merikotkaa lukuun ottamatta. Sepelkyyhkyillä oli myös kevyttä muuttoa ja kaukaa idässä paineli muutama hanhiparvi. Rastaita muutti jonkun verran joukossaan ilahduttavan runsaasti kulorastaita. Odotetuista vaelluslinnuista havaittiin runsaasti närhiä, jotka selvästi empivät merelle lähtöä ja osa parvista kääntyikin takaisin tulosuuntaansa. Myös pari tilhiparvea oli saavuttanut etelärannikon. Varpuslinnuista liikkui tiaisia, viherpeippoja- ja varpusia. Päivän kenties mielenkiintoisin havainto tehtiin valtaosan retkeläisistä jo jatkettua saarta kiertämään. Lähdimme loppujen retkeläisten kiertämään saarta ja pienen matkan edettyämme löytyi katajan latvasta pähkinänakkeli! Valitettavasti havaintotilanne oli nopea ja lintu jatkoi miltei välittömästi matkaansa pohjoiseen. Lintua ei havaittu saaressa enää uudelleen.\nSaarta kiertäessä löytyi rehevistä metsistä vielä muutamia retkelle uusia lajeja. Havikseen kirjattiin ainakin pari peukaloista, tiltaltti ja kaksi hömötiaista, jotka ovat tässä ympäristössä myös vaelluslintuja. Retkellä ehdittiin kiertää hyvin myös Kuninkaansaari, jossa oli kuitenkin lintumielessä varsin hiljaista. Myös paikallisen kahvilan palvelut kelpasivat retkeläisille. Takaisin Kauppatorilla oltiin neljän maissa.\nOppaina retkellä toimivat Johannes Silvonen ja tämän kirjoittanut Aapo Salmela.\nRetkeläisiä Vallisaaressa. Kuva: Liisa Noponen.\nVallisaaren satamakahvila lie hyvä kohde myös terassipinnojen kerääjille? Kuva: Nadja Weishaupt.\nAleksanteripatterilla. Kuva: Mika Laurila.\nLista retkellä havaituista lintulajeista summittaisessa havaintojärjestyksessä:\n« Lintusää 8.–10.10.2018: Lauha ja voimakas lounaisvirtaus salpaa muuton alkuviikolla\nTiasretki Hankoon 6.10.2018 »


Valioliigaseuran fanit hyvittävät typerän teon hienolla oivalluksella - Valioliiga - Ilta-Sanomat\nValioliigaseuran fanit hyvittävät typerän teon hienolla oivalluksella\nChris Brunt suuttui saatuaan katsomosta heitetystä kolikosta kasvoihinsa viime viikonloppuna. (KUVA: Peter Cziborra / Reuters)\nJulkaistu: 27.2.2016 14:30\nFani heitti suosikkijoukkueensa pelaajaa kolikolla kasvoihin. Kohta lähtee kolikoita ämpärikaupalla – hyväntekeväisyyteen.\nWest Bromwich Albionin kannattajat ovat päättäneet hyvittää yhden typerän faninsa käytöstä kivalla tavalla.\nViime viikonloppuna joukkueen pelaaja Chris Brunthttps://www.is.fi/haku/?query=chris+brunt sai omasta fanikatsomosta heitetystä kolikosta kasvoihinsa mentyään kiittämään kannattajia. Tapaus sattui välittömästi hävityn Reading-ottelun jälkeen.\nBrunt tulistui tapauksesta ja tuomitsi fanin teon kuvottavaksi.\nWBA:n kannattajat ovat päättäneet hyvittää Bruntia. He ovat järjestäneet lauantain kotiotteluun Crystal Palacea vastaan stadionille kolikkokeräyksen. Ihmisiltä pyydetään lantteja ämpäreihin, ja rahat ohjataan Bruntin valitsemaan hyväntekeväisyyskohteeseen.\n– Haluamme näyttää, etteivät kaikki Albionin fanit ole sellaisia (kuin kolikon heittänyt), seuran fani Debbie Greenhttps://www.is.fi/haku/?query=debbie+green sanoi BBC:llä.\nFanit aikovat myös laulaa Bruntin nimeä ottelun 11. minuutilla. Bruntin pelinumero on 11.\nBrunt, 31, on pelannut West Bromwichissa 2007 lähtien. Hän kuuluu myös Pohjois-Irlannin maajoukkueen luottomiehiin. Pohjois-Irlanti selviytyi ensi kesän EM-kisoihin karsintalohkosta, jossa se pelasi myös Suomea vastaan.


Humalassa – milloin, missä, kenen kanssa ja kuinka paljon? | EHYT ry\nKatsoin juuri videopätkän, jossa alakoululaiset saivat tehtäväkseen näytellä humalaista. Alkuun kevyesti naurattaa, onpas ne lapset suloisia ja hassuja. Pidemmälle katsoessani kuitenkin tunnen puristavan tunteen kasvavan rinnassa. Alkaa ahdistamaan.\nMiksi nuo lapset tietävät humalasta noin paljon? Noin tarkkaan? Missä he ovat nähneet oksennusta kakovia, maassa rymyäviä, huutavia ja itkeviä ihmisiä?\nMieleen palaa omat muistot lapsuudesta. Olisin osannut näytellä humalaista tuon ikäisenä vähintäänkin yhtä taitavasti. Muistan liiankin hyvin sen saman ahdistavan tunteen rinnassa joka syntyi videotakin katsellessa. Muistan ne kysymykset, miksi tuo aikuinen haisee? Miksi sen silmät on niin oudot? Miksi se tuntuu niin pelottavan turvattomalta ja vieraalta vaikka onkin ihan tuttu ihminen tai pahimmassa tapauksessa, oma isäni tai isoisäni.\nMoni alkoholia reippaammin lasten seurassa käyttävä on kokenut sen ongelmakäytöstä johtuvia haittoja itsekin lapsena. Eivätkö he muista sitä kamalaa tunnetta? Sitä pienen lapsen avutonta tunnetta, jolle ei lapsi itse osaa antaa minkäänlaista selitettä tai syytä?\nOmat lapseni ovat vielä pieniä 1,5v ja 3v. He eivät kyseenalaista jos sanon, ettei äitin saunaolutta saa maistaa. Isompi tyttöni alkaa kuitenkin lähestyä ikää jossa jokaista annettua vastausta seuraa loputon määrä kysmyksiä ”miksi?”. En halua piilottaa heiltä alkoholia enkä tehdä siitä tabua. Haluaisin opettaa heille terveen ja järkevän tavan käyttää sitä, niin kuin mielestäni itsekin teen, jos sellaista nyt edes on, kuka sen määrittää? Humalassa en halua koskaan olla alaikäisten lasteni edessä.\nAihe on kuitenkin minulle ristiriitainen. Kaikista lapsuuden ikävistä kokemuksistani huolimatta, onnistuin luomaan mielestäni terveen suhteen alkoholiin. Olen aikuisiällä viettänyt iltoja oman äitini kanssa posket hieman punoittaen ja viinipäissä hihitellen. Voisin hyvin viettää samanlaisia iltoja omien tyttöjen kanssa jos heille alkoholi edes maistuu kun SE ikä koittaa. Alaikäisen lapseni edessä en halua humalassa olla, miksi täysi ikäisen lapseni edessä voisin? Missä vaiheessa minun tulisi kuitenkin keskustella lasteni kanssa tästä tilasta jota humalaksi kutsutaan? Silloin kun he kohtaavat ensimmäisen humalaisensa?\nHuomaan puolustelevani omaa humalaani, se on vain pieni ”tuiteri”, pieni ”sievä”. Kaatokännissä minua ei nähdä! Ei lasten eikä aikuisten edessä! Kuinka humalassa missäkin ja kenen kanssa on sopivaa? Jokainen tuunatkoon siitä itselleen sopivan yhdistelmän. Lasten kanssa kännissä ei olla koskaan.\nKirjoittaja on terveydenhoitajaopiskelija Metropolian ammattikorkeakoulussa. Hän tekee työharjoitteluaan EHYT ry:ssä.\nKirjoituksessa mainittu videopätkä löytyy ånni-hankkeen verkkosivuilta.


Luonnonkatastrofit, kuivuus, myrskyt, tulipalot ja tulvat nielivät suuren osan Pohjois-Amerikasta. Loput hävitti jäljelle jääneestä ruoasta käyty sota. Raunioista syntyi Panem. Sen kansalaiset nousivat kapinaan hallitsijoitaan vastaan, mutta hävisivät taistelun. Rangaistukseksi kehitettiin Nälkäpeli. Elokuva perustuu kirjailija Suzanne Collinsin menestystrilogiaan Nälkäpeli (The Hunger Games).


Eurooppa ja uusi pessimismi | Historiantutkijan näkötorni\n← ISIS ja heksagoni\nTimo Soini ja suomalainen äärioikeisto →\nToimittaja Timo Harakka on kirjoittanut päivän sanomalehdessä synkeän kannanoton Kreikan ja Euroopan Unionin tämänhetkiseen tilanteeseen. Sosialidemokraattien tuore kansanedustaja ei ole ensimmäinen, joka on aistinut päivänpolitiikassa ensi merkit EU:n ja Eurooppa-aatteen mahdollisesta kuolemasta. Englantilainen journalisti Paul Mason ehätti viime viikolla laatia hieman samanlaisen tekstin, jossa ennakoitiin samalla tavoin EU:n solidaarisuuden loppua ja povattiin uutta sydänyötä. Pessimismi on selvästi uusi trendi muuallakin kuin euroskeptikkojen piirissä, ja kohtalokkaissa arveluissa voi olla vinha perä.\nHarakka keskittyi omassa kolumnissaan etupäässä eurokriisiin, mutta Mason mainitsi eräänä esimerkkinä yhteishengen puutteesta myös EU:n epäonnistumisen pakolaisten sijoittamisessa. Vapaasti ja esteittä liikkuva pääoma ja ihmisten vastaava oikeus liikkua vapaasti ovat olleet EU:n aatteellisia peruspilareita, joten kyvyttömyys tai haluttomuus saavuttaa yhteisymmärrystä näistä asioista merkitsee tietysti Unionin perusrakenteiden horjumista. Ainakaan tällä hetkellä ei tunnu mitenkään mahdottomalta, että vuoden kuluessa keskustelu siirtyy rahaliiton purkautumisesta kysymykseen siitä, milloin ensimmäinen maa päättää irtautua koko Euroopan Unionista.\nSe, mitä tämä merkitsee Suomelle, on hyvä kysymys. Pääministeri Sipilän hallitus päätti heti ensitöikseen ajaa läpi rajun talouskuriohjelman, joka oli käytännössä viimeisin EU:n alueella toteutetuista talouskuriohjelmista. Hallitusohjelman taustalla oli EU-komission aiemmin Suomelle antama huomautus, ja vielä kesäkuun alussa Suomessa hengähdettiin helpotuksesta kun Sipilän julistama hevoskuuri pelasti Suomen komission tiukennetulta talousohjaukselta. Valtiovarainministeri Stubb ehti Financial Times -lehden haastattelussa ilmoittaa myhäillen, että Suomi on nyt osaltaan valmis tervehdyttämään kansantaloutensa nauttimalla samaa lääkettä, jota Kreikalle on suositeltu tähän mennessä. Uutisten julistaessa päivä päivältä Kreikan tilanteen jatkuvaa imploosiota voi itse kukin arvioida, miten mielekkäiltä valtiovarainministerin kommentit tuntuvat. Suomen hallitus on ainakin toistaiseksi päättänyt ylläpitää järkähtämättömän lojaalia asennetta, mikä on tietysti tuttu ilmiö maamme historiasta.\nSuomen selviytyminen komission antamin puhtain paperein voi silti olla hyväkin asia, edellyttäen että hallitus osaa käyttää tätä vapautta loitontaakseen Suomea tehokkaammin eurokriisistä. Muussa tapauksessa päätös komission painostuksesta toteutetusta talouskurista — hetkellä, jolloin EU:n rakenteet alkavat horjua — saattaa jäädä historiaan suomalaisen politiikan viimeisimpänä virheliikkeenä. Kohtalokkaat historialliset vertaukset ovat tällä hetkellä muodissa, ja Kreikan tilannetta onkin jo maailmalla verrattu Sarajevon laukauksiin. Suomen toiminta tuo vastaavasti ikävällä tavalla mieleen maamme porvariston taipumisen Aleksandr Kerenskin vaatimuksiin kesällä 1917.\nThis entry was posted in Historia, Media, Politiikka and tagged Aleksandr Kerenski, Alexander Stubb, EU, euro, eurokriisi, Juha Sipilä, Kreikka, Paul Mason, Sarajevon laukaukset, Timo Harakka. Bookmark the permalink.


Casinsi arvostelu 2022\nCasinsi on kullankeltaista väriä, prinsessan taikaa ja mustaa puhuria yhtä aikaa puhaltava nettikasino. Vuonna 2017 perustettu sivusto on Aspire Globalin hallinnassa ja muistuttaakin erehdyttävästi LuckLandia, Luckythrillssiä ja Barbadosta, jotka olemme aiemmin arvostelleet.\nCansinsi on ulkoasultaan ja graafiselta suunnittelultaan hyvin pitkälti perinteinen nettikasino. Cansinsi näyttää tiivistysti sanoen siltä, mihin ihmiset ovat nettikasinoiden suhteen 2010-luvulla keskimäärin tottuneet. Simppeliä, asiat tietyssä järjestyksessä, tiettyjä asioita korostaen ja uusimpien villitysten kelkkaan lähtemättä jättäen. Toisaalta, jos nettikasino on kuin aikakone, niin voiko se toimia? Vasta on simppeli: ei, mutta tästä ei ole Casinsin kohdalla myöskään kyse. Tiettyjä juttuja on pakko parantaa, vaikka säilyttäisi tyylin kuinka perinteisenä tahansa.\nCansinsi on siis ottanut pääasialliset vaikutteensa tietyn aikakauden ulkoasusta: 2010-luvun alusta. Suurin osa tämän päivän kasinoista luottaa tähän simppeliin kaavaan, jossa kasinon logo on vasemmassa yläreunassa, valikot vasemmalla tai ylhäällä freimissä, oikeassa yläreunassa rekisteröinti- ja pelitilin avaus-nappulat ja kielivalikko jossain kulmassa. Prinsessan ja bonustarjouksen alapuolelta löytyvät hiljattaen voittoja kasinoilta raapineiden pelaajien nimimerkit ja näiden oikealla puolella on pelihaku-ikkuna. Peleille onkin varattu etusivulla mukavasti tilaa.\nKasinoHai » Arvostelu » Casinsi


Myös Euroopan Porscheissa ja Audeissa päästöjä manipuloiva ohjelmisto | Auto | HS\nMyös Euroopan Porscheissa ja Audeissa päästöjä manipuloiva ohjelmisto\nPäivitetty: 6.11.2015 14:29\nYhdysvaltalaistutkimusten mukaan noin 10000 VW-autossa – mukaan lukien Porschen ja Audin muutamat mallit – on avustava päästöjenkontrollointilaite, joka estää testaajia huomaamasta, että auto saattaa päästää typen oksideja jopa 9-kertaisesti sallittuihin rajoihin nähden.\nMyös Euroopassa myytävissä Porschen ja Audin dieselkäyttöisissä luksusmalleissa saattaa olla epäselvyyksiä.Uutistoimisto Reutersin mukaan USA:n versioiden lisäksi näiden merkkien Euroopan versioissa on huijauksen mahdollistava ohjelmisto. Uutinen liittyy Volkswagen-konsernin päästöhuijauksen uusimpiin käänteisiin. USA:n autojen ohjelmistosta raportoi maanantaina USA:n ympäristöviranomainen EPA.\nTutkimusten mukaan USA:ssa 10 000 VW-autossa – mukaan lukien Porschen ja Audin muutamat mallit – on avustava päästöjenkontrollointilaite (AECD). Tällainen laite estää testaajia huomaamasta, että auto saattaa päästää typen oksideja jopa 9-kertaisesti sallittuihin rajoihin nähden.VW on nyt kertonut, että sama järjestelmä on myös Euroopan malleissa. Yhtiö ei kuitenkaan kertonut, kuinka monessa Euroopassa olevassa autossa kyseinen järjestelmä on.Barclaysin analyytikkojen mukaan autojen lukumäärä Euroopassa voi olla 20-kertainen USA:han nähden. VW:n suurimmat markkinat ovat Euroopassa. Täällä myydään 40 prosenttia konsernin autoista.VW:n mukaan AECD-järjestelmiä on Audien, Porschejen ja Volkswagenin seitsemässä vuosimallien 2014– 2016 automallissa. Myös joissain vuosimallin 2016 2-litraisissa moottorissa varustetuissa autoissa on tämä järjestelmä.Aiemmin uutisoitiin, että huijausjärjestelmiä olisi 3-litraisilla moottoreilla varustetuissa autoissa.Volkswagenin mukaan AECD-järjestelmät eivät ole lainvastaisia Euroopassa ja USA:ssa.”AECD-ohjelmistot eivät muuntele päästötasoja. Ne varmistavat, että kylmäkäynnistyksessä pakoputkisto pääsee nopeasti oikeaan lämpötilaan, jotta päästöjen puhdistaminen alkaa toimia”, VW:ltä on kerrottu Autonewsin mukaan. Kalifornian ilmanpuhtausjohtokunnan puheenjohtaja Mary Nichols kommentoi asiaa Reutersille. Hänen mukaansa VW:llä on kova työ vakuuttaa USA:n viranomaiset.Nicholsin mukaan testaajat huomasivat, että autot päästivät jatkuvasti testatessa verrattain pieniä määriä typen oksideja, kunnes hetken päästä päästöt nousivat huomattavasti.”Sellaista on liki mahdotonta selittää muuten kuin niin, että kyseessä on jonkin sortin ohjelmisto, joka kontrolloi operaatiota”, Nichols sanoi.\nMyös Euroopassa myytävissä Porschen ja Audin dieselkäyttöisissä luksusmalleissa saattaa olla epäselvyyksiä.Uutistoimisto Reutersin mukaan USA:n versioiden lisäksi näiden merkkien Euroopan versioissa on huijauksen mahdollistava ohjelmisto. Uutinen liittyy Volkswagen-konsernin päästöhuijauksen uusimpiin käänteisiin. USA:n autojen ohjelmistosta raportoi maanantaina USA:n ympäristöviranomainen EPA.Tutkimusten mukaan USA:ssa 10 000 VW-autossa – mukaan lukien Porschen ja Audin muutamat mallit – on avustava päästöjenkontrollointilaite (AECD). Tällainen laite estää testaajia huomaamasta, että auto saattaa päästää typen oksideja jopa 9-kertaisesti sallittuihin rajoihin nähden.VW on nyt kertonut, että sama järjestelmä on myös Euroopan malleissa. Yhtiö ei kuitenkaan kertonut, kuinka monessa Euroopassa olevassa autossa kyseinen järjestelmä on.Barclaysin analyytikkojen mukaan autojen lukumäärä Euroopassa voi olla 20-kertainen USA:han nähden. VW:n suurimmat markkinat ovat Euroopassa. Täällä myydään 40 prosenttia konsernin autoista.VW:n mukaan AECD-järjestelmiä on Audien, Porschejen ja Volkswagenin seitsemässä vuosimallien 2014– 2016 automallissa. Myös joissain vuosimallin 2016 2-litraisissa moottorissa varustetuissa autoissa on tämä järjestelmä.Aiemmin uutisoitiin, että huijausjärjestelmiä olisi 3-litraisilla moottoreilla varustetuissa autoissa.Volkswagenin mukaan AECD-järjestelmät eivät ole lainvastaisia Euroopassa ja USA:ssa.”AECD-ohjelmistot eivät muuntele päästötasoja. Ne varmistavat, että kylmäkäynnistyksessä pakoputkisto pääsee nopeasti oikeaan lämpötilaan, jotta päästöjen puhdistaminen alkaa toimia”, VW:ltä on kerrottu Autonewsin mukaan. Kalifornian ilmanpuhtausjohtokunnan puheenjohtaja Mary Nichols kommentoi asiaa Reutersille. Hänen mukaansa VW:llä on kova työ vakuuttaa USA:n viranomaiset.Nicholsin mukaan testaajat huomasivat, että autot päästivät jatkuvasti testatessa verrattain pieniä määriä typen oksideja, kunnes hetken päästä päästöt nousivat huomattavasti.”Sellaista on liki mahdotonta selittää muuten kuin niin, että kyseessä on jonkin sortin ohjelmisto, joka kontrolloi operaatiota”, Nichols sanoi.


Työnantajille - Tuudo\nTämän päivän opiskelijat mahdollistavat organisaatiosi kasvun ja kehityksen. Tuudo on kanava, jolla heidät tavoitat.\nYli 300 työnantajaa, työmarkkinatoimijaa ja työelämän hanketta luottaa Tuudoon, joka tavoittaa yli 130 000 opiskelijaa joka kuukausi.\nMIKSI TYÖNANTAJAT LUOTTAVAT TUUDOON?\nYli 130 000 opiskelijaa lähes 30 oppilaitoksessa Suomessa käyttää Tuudoa kuukausittain. Tuudon työelämäsisältöjä avataan kymmeniä tuhansia kertoja joka kuukausi. Avoimia työmahdollisuuksia nostetaan myös sovelluksen etusivulle, joka avataan jopa 8 miljoonaa kertaa kuukaudessa.\nLista Tuudo-oppilaitoksista ➤\nTuudon tärkein tehtävä on helpottaa opiskelijoiden arkea – myös työllistymistä. Panostuksemme aitoon hyötyyn näkyy sitoutuneissa ja aktiivisissa käyttäjissä, joiden määrä kasvaa jatkuvasti. 130 000 opiskelijaa käyttää Tuudoa kuukausittain, eikä heitä tarvitse enää etsiä muualta.\nNäin Tuudo hyödyttää opiskelijoita ➤\nSUURIMMAT REKRYTAPAHTUMAT 2022\nTodistimme vuonna 2021, että 100 % digitaalinen rekrytapahtuma toimii. Yli sata työnantajaa osallistui Tuudon Rekrymessuille vuoden aikana ja heidän sisältöjään swaipattiin deittiapeista tuttuun tapaan yli puoli miljoonaa kertaa. Seuraavat messut järjestetään 13.─16.9.2022. Ilmoittautuminen on jo auki!\nLue lisää Rekrymessuista ja ilmoittaudu ➤\nMiten rekrytointi liittyy Tuudoon?\nYksi Tuudon tärkeimmistä tehtävistä on kaventaa opiskelun ja työelämän välistä kuilua. Toteutimmekin opiskelijoiden omasta pyynnöstä Tuudoon rekryalustan, josta opiskelijat löytävät juuri heille sopivia työ-, opinnäyte- ja harkkapaikkoja ympäri vuoden. Nykyään jo sadat yritykset ovat rekrytoineet Tuudon avulla oman alansa opiskelijoita.\nMiten Tuudon rekryalusta toimii?\nTuudon Työ ja harjoittelu -osiossa opiskelijat tutustuvat työnantajamielikuvaa rakentaviin yritysesittelyihin sekä tietysti avoimiin työmahdollisuuksiin. Paikkoja voi hakea suoraan omalla laitteella. Tuudon rekryalusta ei siis poikkea muista digitaalisista kanavista kuin ainutlaatuisella tavoittavuudellaan.\nMiten ilmoituksen saa Tuudoon?\nTyönantajien näkyvyys Tuudossa koostuu työnantajaprofiilista sekä avoimista työpaikoista. Alkuun pääset joko soittamalla Tuudon työelämäpalveluihin tai jättämällä yhteydenottopyynnön sivun lopussa. Keskustelemme aina ensin kanssanne rekrytarpeistanne ja räätälöimme näkyvyyden sen mukaan.\nOnko Tuudossa rekrytointi ilmaista?\nTuudossa rekrytointi ei ole ilmaista, mutta yhteistyö kanssamme on aina kustannustehokasta. Pääset samalla näkyvyydellä 25 oppilaitoksen opiskelijoiden tietoisuuteen. Avoimia työpaikkailmoituksia näkyy myös sovelluksen etusivulla, jota avataan 8 miljoonaa kertaa kuukaudessa.\nKeskustelemme kanssasi vaihtoehdoista, ja kun oikea ratkaisu löytyy, toimitamme sinulle tilausvahvistuksen yhteistyöstä. Tämän jälkeen saat ohjeet sisällön suunnitteluun ja sen lähettämiseen. Me syötämme kaiken sisällön puolestasi Tuudoon eli se ei vie sinulta aikaa. Toimitamme myös tasaisin väliajoin analytiikkaa näkyvyydestäsi.\nKuinka nopeasti sisältö julkaistaan?\nVoimme julkaista aineistosi nopeimmillaan tunnissa. Jos sinulla on selvät sävelet esittelyprofiilisi sekä työpaikkailmoitusten suhteen, soita meille tai toimita aineistot aineistot(a)tuudo.fi. Teemme sinulle nopean tarjouksen ja kun hyväksyt sen, julkaisemme aineiston tarpeen vaatiessa heti.\nHaluatko saada lisätietoa Tuudosta tai kenties aloittaa yhteistyön kanssamme? Ota yhteyttä meihin ja kysy lisää. Lomakkeen täyttäminen ei sido sinua mihinkään. Vastaamme aina mielellämme kaikkiin kysymyksiisi.\nMitä asia koskee? Mitä asia koskee? Olen kiinnostunut työnantajanäkyvyydestä ja rekrytoinnista Olen kiinnostunut Rekrymessuista Muu asia


Muovimaailma: Jumalallisia ongelmia\nTeidän Sante Rana klo 23.44\nSpica~ 16. maaliskuuta 2013 klo 22.34\n*hörppää teetä ja mutustelee keksejä*\nÄlä suotta masistele, sehän on vain hyvä, että luomasi hahmot kehittyvät. :-) sitäpaitsi, vaikka nukke-Sakke ei olisikaan sama Sakke kuin alkuperäinen hahmosi, voisithan ajatella häntä vaikka "toisen todellisuuden" Sakkena?\nItsekin olen suunnitellut tekeväni tässä rinnalla piirrettyä sarjakuvaa omille nukkehahmoilleni, mutta valokuvissa he kuitenkin esiintyvät nukkeina... olen miettinyt onko se skitsoa, mutta toisaalta näin on minusta kivaa, joten en anna sen häiritä itseäni liiaksi. Hahmo on sinun, voit tehdä sillä juuri sitä mitä tykkäät~ :-)\nEi tosin siinäkään ole mitään merkillistä vaikka nukkehahmo muuttuu. :-)\nSante Rana 17. maaliskuuta 2013 klo 0.29\nHassua miten sitä välistä takertuu mitä kummallisempiin ongelmiin, jotka eivät pienen ajatteluhetken jälkeen edes tunnu ongelmilta XD Kiitos kovasti sanoistasi. Oloni helpottui entisestään, kun voin ajatella nämä hahmoset erillisinä henkilöinä. Olenpas ollut hassu, heh.\nOi sarjakuva kuulostaa ihanalta <3 Pidän nukkeistasi ja maailmasta kertomasi perusteella joten olisi upeaa päästä syvemmälle tarinaan mukaan.\nAh ja vielä kerrran kiitos valtavasti kommentista


Kiertotalouden keskiössä - Kemia-lehti\nKemira tuottaa kierrätetyistä ylijäämämateriaaleista raaka-ainetta juoma- ja jäteveden käsittelytuotteisiin. Oivallus palkittiin hiljattain eurooppalaisella ympäristöpalkinnolla.\nKemiran Porin-tehtaan läheisyydessä, entisen titaanidioksiditehtaan takapihalla, hohtaa turkoosi kaatopaikka.\nVuonna 2017 Kemira ryhtyi hyödyntämään kaatopaikan sisältämää ferrosulfaattia juoma- ja jäteveden käsittelytuotteidensa raaka-aineen, ferrisulfaatin, valmistukseen.\nOivalluksellaan yhtiö pienentää alueen ympäristökuormaa ja varmistaa samalla omissa prosesseissaan tarvittavan raaka-aineen saatavuuden vuosiksi eteenpäin.\nKemira palkittiin innovaatiostaan lokakuussa 2019 Euroopan kemianteollisuuden Responsible Care -palkinnolla, joka myönnetään ympäristövastuullisesta toiminnasta. Palkinnon jakaa Euroopan kemianteollisuuden järjestö Cefic.\n”Vähennämme ympäristön kemiallista riskiä”\nKemira valmistaa Porissa juoma- ja jäteveden puhdistukseen käytettäviä saostusaineita, koagulantteja.\nAiemmin yhtiö hankki raaka-aineekseen titaanidioksidituotannon sivutuotteena syntyvää ferrosulfaattia suoraan viereisestä titaanidioksiditehtaasta.\n”Käytimme prosessissamme ferrosulfaatin puhtainta laatua. Titaanidioksiditehtaan sulkemisen jälkeen meidän piti keksiä muita tapoja taata raaka-aineen saanti”, kertoo Kemiran yritysvastuujohtaja Rasmus Valanko.\nKemirasta tähyiltiin maailmalle mutta huomattiin katsoa myös lähelle: Olisiko sen omistama kaatopaikka mahdollinen ferrosulfaatin lähde?\n”Tiesimme, että kaatopaikka sisältää titaanidioksiditehtaan sivuvirtojen käyttämätöntä ylijäämämateriaalia eli myös ferrosulfaatin eri laatuja. Pohdimme, voisimmeko muokata prosessejamme sen puhdistamiseen ja käyttöön.”\nSelvitystyö osoitti idean toimivaksi. Alueelle on kasattu vuosikymmenten aikana miljoonia tonneja rautapitoista ylijäämämateriaalia, josta ferrosulfaattia on ammennettavissa arviolta kymmeneksi vuodeksi eteenpäin.\nJo vuonna 2017 Kemira pystyi hyödyntämään 27 000 tonnia ferrisulfaattia. Vuoden 2019 aikana määrä on kasvanut jo lähes 170 000 tonniin.\n”Nyt emme pelkästään käytä sivutuotteena syntyvää ylijäämämateriaalia vedenpuhdistamiseen käytettävien tuotteiden valmistukseen, vaan olemme myös vähentämässä ympäristön kemiallista kuormitusta ottamalla materiaalin takaisin käyttöön ja kiertoon”, Valanko hymyilee.\n”Meillä on vastuu kehittää kiertotaloutta”\nKemiran käyttämistä raaka-aineista 21 prosenttia on kierrätettyjä, mihin vain harvat kemianteollisuuden yritykset yltävät. Vedenkäsittelyn raaka-aineista peräti 70–80 prosenttia on muiden teollisuudenalojen sivutuotteita.\nVedenkäsittelyssä hyödynnetään Valangon mukaan jo yleisesti teollisuuden sivuvirtoja, mutta nyt palkittu hanke osoittaa, että monia mahdollisuuksia on vielä käyttämättä.\n”Parhaat sivutuotevirrat, kuten romurauta ja käytetty peittaliuos, on jo valjastettu käyttöön, mutta monet muut arvokkaat virrat heitetään vielä hukkaan.”\nKemian alan yritykset ovat syvällä kiertotalouden keskiössä, sillä materiaalien uusiokäyttöön tarvitaan välttämättä kemiaa.\n”Koemme, että meillä on yhteiskunnallinen vastuu olla kehittämässä kiertotaloutta ja neitseellisten raaka-aineiden käytön minimointia.”\nKiertotalous on paljon muutakin kuin kierrättämistä. Tavoite on, että materiaalit ja molekyylit pidetään mahdollisimman kauan kierrossa niiden korkeaa arvoa vaalien.\nKEMIRAN TUOTTEILLA puhdistettua vettä juodaan kodeissa ja työpaikoilla ja käytetään monilla teollisuudenaloilla kaikkialla maailmassa. Yhtiön tuotteilla käsiteltävä vesimäärä vastaa 320 miljoonan ihmisen vuotuista vedenkulutusta.\nTätä nykyä Kemira on maailman halutuin kumppani turvallisessa, tehokkaassa ja vastuullisessa vedenkäsittelyssä. Voit lukea lisää täältä: www.kemira.com/fi/vedenkasittely.\nLiikevaihto 2,6 miljardia euroa.\nYli 4 900 työntekijää kuudella mantereella.\nMyyntiä yli 100 maassa.\nToiminut vuodesta 1920, Kemira-nimellä vuodesta 1972.\n(Kuva: Kemira) Kemira tunnetaan kaikkialla maailmassa luotettavana toimijana turvallisessa, tehokkaassa ja vastuullisessa vedenkäsittelyssä.\nFerrisulfaatti, ferrosulfaatti, innovaatio, kemiallinen, kemianteollisuus, Kemira, kierrätys, kiertotalous, raaka-aine, sivutuote, titaanidioksidi, uusiokäyttö, vedenkäsittely, vedenpuhdistus, vesi, ympäristö, yritysvastuu